recursal/Fanatic-Fandom huggingface dataset:
ปริศนา วงศ์ศิริ

หมอลำ

**ปริศนา วงศ์ศิริ** ชื่อเล่น **ไก่** นักร้องหมอลำและนักแสดงชื่อดัง เกิดเมื่อ 3 เมษายน พ.ศ. 2501 ที่จังหวัดสกลนคร เคยได้ตำแหน่งนางงามท้องถิ่นและรองนางสาวไทยจักรวาลปี พ.ศ. 2520 มาก่อน

## ประวัติ

เข้าสู่วงการบันเทิง เมื่ออายุได้ 19 ปี เมื่อได้เดินทางเข้ากรุงเทพมหานคร เรียนที่โรงเรียนเสริมสวยเกศสยาม สมชาย จันทวังโส ไปพบเข้าได้ชักชวนถ่ายภาพลงปกหนังสือทุกฉบับ ตั้งแต่ปี พ.ศ. 2520 จากนั้น สมชาย จันทวังโส ได้พาไปพบ ไพรัช สังวริบุตร ให้แสดงละครโทรทัศน์สังกัดช่อง 7 เรื่องแรก คือ *ขุนแผนผจญภัย* จนกระทั่งได้รับบทนางเอกเรื่องแรก จากเรื่อง *แก้วหน้าม้า* ประสบความสำเร็จอย่างมาก ต่อมาก็ได้แสดงเป็นนางเอกในละครจักร ๆ วงศ์ ๆ จนถึงภาพยนตร์ 16 มิลลิเมตร เรื่อง *แม่นากพระโขนง* คู่กับ ชานนท์ มณีฉาย ทางช่อง 7

และได้แสดงนำในภาพยนตร์หลายเรื่อง เช่น *จุฬาตรีคูณ*, *โก๋บ้านนอกกี๋บางกอก*, *หยาดพิรุณ*, *ตึงนั้ง*, *แข่งรถแข่งรัก* ฯลฯ ก็ประสบความสำเร็จในระดับหนึ่ง

แม้จะประสบความสำเร็จในวงการการแสดง แต่ด้านเสริมสวยก็ไม่ทิ้ง ยังได้เรียนจนจบ เพราะทาง ยุพา นพวิชัย ผู้อำนวยการโรงเรียนมีความเมตตาให้เรียนฟรีตลอดชีวิต เพราะได้เสียสละเป็นนางแบบทรงผมทุกสไตร์

ต่อมาในปี พ.ศ. 2527 ได้กลายเป็นนักร้อง เพลงแรกที่โด่งดังคือ *สาวนาหารัก* โดยบันทึกแผ่นเสียงมาเรื่อย ๆ มีโอกาสได้ตั้งวงดนตรีลูกทุ่งร่วมกับสุพรรณ สันติชัยเจ้าของเพลง ยืนร้องไห้คอยใคร นาคเดือนแปด พี่คอยที่ซอยบุฟผา และ หม่ำ จ๊กมกเคยเป็นเด็กยกของในวง ส่วนใหญ่จะรับเชิญไปกับวงของนักร้องลูกทุ่งชื่อดังร่วมสมัยหลายคน เช่น สายัณห์ สัญญา, เพลิน พรหมแดน, ศรชัย เมฆวิเชียร, ยอดรัก สลักใจ, จีระพันธ์ วีระพงษ์ เป็นต้น

โดยในเพลง *ไก่จ๋า* ที่โด่งดังของสายัณห์ สัญญา แต่งโดย ปิยะ ตระกูลราษฎร์ เนื้อร้องก็กล่าวกันว่าเป็นการรำพึงรำพันถึงความรักและความเสียใจแก่ปริศนาที่มีชื่อเล่นว่า ไก่

## ชีวิตส่วนตัว

[1]ในด้านชีวิตส่วนตัวเคยผ่านการสมรสมาแล้วครั้งหนึ่ง มีลูก 2 คน เป็นหญิง 1 ชาย 1 แต่เพราะปัญหาในชีวิตคู่ ต่อมาจึงได้เลิกรากัน ทำให้กลายเป็นแม่เลี้ยงเดี่ยวมานานกว่า 10 ปี ต่อมาในปี พ.ศ. 2554 จึงได้สมรสอีกครั้งกับ นายสุจินต์ พิทักษ์ ผู้พิพากษาศาลสมทบ ศาลเยาวชนและครอบครัว จังหวัดสมุทรสาคร และรองประธานสภาอุตสาหกรรมแห่งประเทศไทย กลุ่มเซรามิก ซึ่งเป็นม่ายลูกติดเช่นเดียวกัน
ปัจจุบัน ปริศนา วงศ์ศิริ มีตำแหน่งเป็นผู้อำนวยการฝ่ายประชาสัมพันธ์ มหาวิทยาลัยกรุงเทพธนบุรี มีบ้านพักอยู่ที่จังหวัดปทุมธานี
กัณติศา เอเวอรี่

ภาพของเธอจากบท "นางยักษ์สันธมาลา" จากเรื่อง "นางสิบสอง"

**ชุติมา เอเวอรี่** หรือ **แคนดี้** เป็นนักแสดงและนางแบบลูกครึ่งไทย-จีน-เยอรมัน สำเร็จการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง แคนดี้เริ่มงานการแสดงครั้งแรกจากภาพยนตร์ ไกรทอง รับบทเลื่อมลาวรรณ ซึ่งในภาพยนตร์ดังกล่าว มีฉากเลิฟซีนร้อนแรงกับนักแสดงชายในเรื่อง โดยเฉพาะ วินัย ไกรบุตร พระเอกของเรื่อง จนทำให้เกิดกระแสวิพากษ์วิจารณ์เป็นอย่างมากและต่อมาในปี พ.ศ. 2545 ชุติมาได้นำแสดงอีกครั้งในภาพยนตร์เรื่อง ผู้หญิง 5 บาป กับบทที่หนักและค่อนข้างแรง จนทำให้ถูกมองเป็นนักแสดงเซ็กซี่อีกคนของวงการบันเทิง ซึ่งหลังจากนั้นแคนดี้ก็มีผลงานต่อมา ทั้งงานละคร ถ่ายแบบ ภาพยนตร์ ในปัจจุบัน

## ผลงาน

* ละครพื้นบ้านทั้งหมดด้านล่างนี้ออกอากาศทางสถานีวิทยุโทรทัศน์สีกองทัพบก ช่อง 7
น้อย โพธิ์งาม

**ปภาวดี โพธิ์งาม** มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เป็นนักแสดงและนักแสดงตลกหญิงชาวไทย

## ประวัติ

[1]**ปภาวดี โพธิ์งาม** มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เกิดเมื่อวันที่ 10 ธันวาคม พ.ศ. 2498 ที่อำเภอรือเสาะ จังหวัดนราธิวาส มีเชื้อสายลาวพวน (ไทพวน) เป็นน้องสาวของ เทพ โพธิ์งาม และมีลูกสาว 1 คน ชื่อว่า **รฐา โพธิ์งาม** หรือ ญาญ่าญิ๋ง นักแสดงสาวชื่อดัง น้อยโด่งดังจากการเป็นนักแสดงตลก และเคยมีผลงานละครสร้างชื่อคือเรื่อง "หมอลำซัมเมอร์"

ผลงานเพลง เคยออกอัลบั้ม 2 ชุด ในปี 2531 - 2534 อัลบั้มชุดแรกชื่อว่า กระดังงาลนไฟ ต่อด้วยอัลบั้ม ซ่าส์...นิดๆ
เทพสามฤดู (2560)

โปสเตอร์ละคร

ละครไทยจักรๆ วงศ์ๆ

ภาวิต (บทโทรทัศน์)

พิกุลแก้ว (บทโทรทัศน์)

เรียบเรียง: มินนี่

ขับร้องโดย: ไพลิน นิลตระการ

***เทพสามฤดู*** เป็นละครโทรทัศน์จักรๆวงศ์ๆไทยที่ออกอากาศในปี พ.ศ. 2560 โดยดัดแปลงเนื้อหาจากเทพนิยายวัดเกาะ โดย บุราณ เป็นการรีเมคครั้งที่ 3 โดยอิงเนื้อเรื่องจากเทพนิยายวัดเกาะ เรื่อง **เทพสามฤดู** เรื่องนี้ออกอากาศต่อจากละครเรื่อง อุทัยเทวี กำกับการแสดงโดย ภิพัชพนธ์ อภิวรสิทธิ์ นำแสดงโดย พลพจน์ พูลนิล, ธนเดช ดีสีสุข, คริษฐา สังสะโอภาส, กชกร ส่งแสงเติม, ดาริน ดารากานต์, พบศิลป์ โตสกุล เริ่มออกอากาศในวันที่ 1 กรกฎาคม พ.ศ. 2560 - 24 กุมภาพันธ์ พ.ศ. 2561 ทางช่อง Ch7 HD และเมื่อละครเรื่องนี้จบลง ละครเรื่องต่อไปที่ออกอากาศคือ สังข์ทอง

## เนื้อเรื่องย่อ

ณ นครอุดม มีท้าวตรีภพเป็นเจ้าผู้ครองเมือง มีพระมเหสี 2 พระองค์ คือพระมเหสีมณี และพระมเหสีทัศนีย์ แต่ยังไม่มีพระราชบุตรเพื่อสืบสันตติวงศ์ จึงได้ทำพิธีบวงสรวงต่อพระอิศวรเพื่อขอพระโอรส เมื่อพระอิศวรรับทราบด้วยญาณแล้ว จึงได้ให้มาตุลีไปตามพระพิรุณมาเฝ้า เพื่อเตรียมจุติลงไปยังเมืองมนุษย์ แต่ทว่าพระราหูและนางจินดาเมขลาต้องการเสด็จลงไปด้วย จึงได้ปรึกษากัน โดยพระราหูเสนอให้ทั้ง 3 พระองค์จุติยังเมืองมนุษย์ตามฤดูกาล โดยฤดูร้อนจะเป็นพระราหู ฤดูฝนเป็นพระพิรุณ ฤดูหนาวเป็นนางจินดาเมขลา

## นักแสดง

* เด็กชายถิรคุณ ศรีชู/ พลพจน์ พูลนิล รับบท พระราหู
* เด็กชายธาวิน มงคลจักรวาฬ/ ธนเดช ดีสีสุข รับบท พระพิรุณ
* เด็กหญิงของขวัญ ลี้ปภาวัฒนะ/คริษฐา สังสะโอภาส รับบท จินดาเมขลา
* กชกร ส่งแสงเติม รับบท พระธิดาสุวรรณอัมพร
* ดาริน ดารากานต์ รับบท พระธิดาอัปสรสวรรค์
* พบศิลป์ โตสกุล รับบท พระอิศวร/ อิศรา
* วรัญภรณ์ ณ พัทลุง รับบท นางไม้ลักษณา
* กวี วงศ์จันทรา รับบท หล้าสัน
* รัฐศิลป์ นลินธนาพัฒน์ รับบท ปราบไตรจักร
* น้ำทิพย์ เสียมทอง รับบท พระมเหสีมณี
* ไพโรจน์ สังวริบุตร รับบท กษัตริย์ท้าวตรีภพ
* ชนุชตรา สุขสันต์ รับบท พระมเหสีทัศนีย์
* โอภาภูมิ ชิตาพัณณ์ รับบท กษัตริย์ท้าวคันธมาศ
* อรศศิพัชร์ มามีเกตุรัตน์ รับบท พระมเหสีรัชฎาเทวี
* พศิณ กรรณสูต รับบท ท้าวจักรวรรดิ
* ปริษา ธนาวิวิัฒน์ รับบท พระขนิษฐาดวงดารา
* ณ พบ ประสบลาภ รับบท กษัตริย์ท้าวอนันตวงศ์
* เกษรา ละม่อม รับบท นางยักษ์โชตนา
* พิพัฒน์พล โกมารทัต รับบท โคธรรพ์
* กิตติ ดัสกร รับบท อำมาตย์อาจ-อง
* พงษ์ประยูร ราชอาภัย รับบท พระฤๅษี
* ธรรมศักดิ์ สุริยน รับบท
* ทับ ท่ากระดาน รับบท เจ้างั่ง
* สาร์รินทร์ อิศรางกูร ณ อยุธยา รับบท อำมาตย์เดชา
* โยกเยก เชิญยิ้ม รับบท
* ณธีพัฒน์ เปี่ยมคุโณดม รับบท
* ภูธฤทธิ์ พรหมบันดาล รับบท ขันธมาร
* แพท คุ้มแพรวพรรณ รับบท มหาดเล็ก
* สมอุษา ศรีภักดี รับบท คุณท้าว
* ภิพัชพนธ์ อภิวรสิทธิ์ รับบท ก๊อง
* เติมมงคล หวังในธรรม รับบท กองกอย
หลวิชัย - คาวี (2543)

ปกชื่อเรื่อง

แฟนตาซี

**หลวิชัย - คาวี** เป็นละครโทรทัศน์จักรๆ วงศ์ๆ ไทยที่ออกอากาศในปี พ.ศ. 2543 โดยดัดแปลงเนื้อหาจากเทพนิยายวัดเกาะ โดย บุราณ เรื่องนี้ออกอากาศต่อจากละครเรื่อง เพชรรุ้งไฟ กำกับการแสดงโดย เสกศักดิ์ วรสิทธิ์, **ประทุม สินธุอุตส่าห์** นำแสดงโดย มาฬิศร์ เชยโสภณ, ศาสนันท์ ลิขิตปัญญารัตน์, ปริญญา ปุ่นสกุล, ปณิษฐา ทนาวิวัฒน์, ศักดิ์สิทธิ์ ทวีกุล เริ่มออกอากาศในวันที่ 27 พฤษภาคม - 5 สิงหาคม พ.ศ. 2543 ทางช่อง สถานีโทรทัศน์สีกองทัพบก ช่อง 7 และเมื่อละครเรื่องนี้จบลง ละครเรื่องต่อไปที่ออกอากาศคือ นางสิบสอง

## เนื้อเรื่อง

เสือแม่ลูกอ่อนและโคนมแม่ลูกอ่อนอยู่ในป่าแห่งหนึ่ง วันหนึ่งแม่เสือออกไปหาอาหาร ลูกโคสงสารจึงบอกแม่ให้นมแก่ลูกเสือ ลูกเสือและลูกโคจึงเริ่มรักกันอย่างพี่น้อง แม่เสือสาบานว่าจะไม่ทำลูกโค แต่แม่เสือไม่รักษาคำสัตย์กินแม่โคเสีย ลูกเสือและลูกโคจึงช่วยกันประหารแม่เสือ แล้วชวนกันไปหากินจนพบพระฤๅษี ส่วนพระฤๅษีเมตตาชุบให้เป็นคน ลูกเสือเป็นพี่ได้ชื่อว่า **พหลวิชัย** ลูกโคเป็นน้องชื่อว่า**คาวี** พระฤๅษีอวยพรและมอบพระขรรค์วิเศษให้ ทั้งสองจึงลาฤๅษีไปเมืองมคธ

พระคาวีได้ฆ่ายักษ์ที่คอยทำร้ายชาวเมืองนั้นตาย ได้นางสร้อยสุวรรณ ราชธิดาท้าวมคธ แต่พระคาวีถวายแด่พระพี่ชายแล้วออกเดินทางต่อไป ต่างฝ่ายต่างเสี่ยงบัวคนละดอก เมื่อไปถึงเมืองร้างเมืองหนึ่งพบกลองใหญ่ตีไม่ดัง ผ่าดูพบนางจันทราผู้ผมหอมธิดาท้าวมัทธราชและนางแก้วเกษร แห่งรมนคร ได้ทราบความจากนางว่านกอินทรีย์ใหญ่คู่หนึ่งบินมากินชาวเมืองตลอดจนพ่อแม่ นางรอดชีวิตได้ก็เพราะกลองใบนั้น พระคาวีปราบนกอินทรีด้วยพระขรรค์วิเศษและได้นางจันทรเป็นชายา

วันหนึ่งนางจันทรลงสรงในแม่น้ำ ใส่ผมหอมในผอบแล้วลอยน้ำไป ท้าวสัณณุราช ผู้ครองเมืองพันธวิไสยเก็บได้ หลงใหลผมหอมนั้น นางทาสีอาสานำนางมาถวาย โดยออกอุบายลวงถามความลับเกี่ยวกับพระขรรค์จากนางจันทร ครั้นทราบว่าพระคาวีถอดพระชนม์ไว้ในพระขรรค์ จึงนำพระขรรค์ไปเผาไฟ พระคาวีสลบไป แล้วนางทาสีพานางจันทรไปถวายท้าวยศภูมิ แต่ไม่อาจเข้าใกล้นางได้เพราะร้อนเป็นไฟ ด้วยอำนาจความภักดีที่มีต่อพระคาวี

เมื่อพระพหลวิชัยเห็นบัวอธิฐานลงเป็นลางร้ายจึงตามหาร่างพระคาวี และพบพระขรรค์ในกองไฟ มาชำระล้างวางบนองค์พระคาวี พระคาวีพื้นขึ้นแล้ว พากันออกตามหานางจันทรถึงเมืองท้าวยศภูมิ พระพหลวิไชยแปลงเป็นพระฤๅษีอาสาชุบท้าวสัณณุราชให้เป็นหนุ่มแล้วฆ่าเสียเอาพระคาวีออกมาแทนอ้างว่าชุบตัวเป็นหนุ่มได้สำเร็จ พระคาวีได้อภิเษกสมรสกับนางจันทรและได้ครองเมืองพันธไสยสืบมา

## นักแสดง

**นักแสดงหลัก**

* มาฬิศร์ เชยโสภณ รับบท พหลวิชัย
* ศาสนันท์ ลิขิตปัญญารัตน์ รับบท สร้วยสุวรรณ
* ปริญญา ปุ่นสกุล รับบท พระคาวี
* ปณิษฐา ทนาวิวัฒน์ รับบท นางจันท์สุดา

**นักแสดงสมทบ**

* ศักดิ์สิทธิ์ ทวีกุล รับบท ท้าวมคธราช
* ปัทมา ปานทอง
* สมชาย สามิภักดิ์ รับบท ท้าวสัณณุราช
* มารศรี อิศรางกูร ณ อยุธยา รับบท ยายเฒ่าทัศประสาท
* เยาวเรศ นิสากร รับบท นางคันธมาลี
* รอง เค้ามูลคดี
* ปทุมวดี โสภาพรรณ
* อรสา อิศรางกูร ณ อยุธยา
* กิตติ ดัสกร
* สมพงษ์ วงษ์รักไทย
ครรชิต ขวัญประชา

**ครรชิต ขวัญประชา** เป็นนักแสดงอาวุโส และ ผู้กำกับภาพยนตร์ชาวไทย เกิดเมื่อวันที่ 18 พฤษภาคม พ.ศ. 2483 มีชื่อจริงว่า "ครรชิต เกียรติสุชน" ได้เข้าสู่วงการแสดงภาพยนตร์ และรับบทเป็นพระเอกเรื่อง "**นักเลงพันเหลี่ยม**" เป็นเรื่องแรกในปี พ.ศ. 2510 ครรชิตมีชื่อเสียงจากการรับบทเป็น "**อินทรีแดง**" (ตัวปลอม) ในภาพยนตร์เรื่อง ***อินทรีทอง*** ที่ มิตร ชัยบัญชา เป็นผู้กำกับการแสดง

## ประวัติ

เข้าสู่วงการบันเทิงในปี พ.ศ. 2510 และมีชื่อเสียงขึ้นมาจากการรับบท *ภูวนาท* หรือ *อินทรีแดง (ตัวปลอม)* จากภาพยนตร์เรื่อง ***อินทรีทอง*** ในปี พ.ศ. 2513 ซึ่งเป็นตัวร้ายในเรื่อง ที่ทำให้ *โรม ฤทธิไกร* ซึ่งเป็นอินทรีแดงตัวจริง ที่แสดงโดย **มิตร ชัยบัญชา** ต้องเปลี่ยนไปใส่ชุดสีทองเป็นอินทรีทองเพื่อที่จะจัดการกับอินทรีแดงตัวปลอมนี้ ซึ่งถือเป็นภาพยนตร์เรื่องสุดท้ายในชีวิตการแสดงของมิตร ชัยบัญชา อีกด้วย

รับบท *เสือใบ* ใน ***สุภาพบุรุษเสือใบ*** ปี พ.ศ. 2514

นอกจากนี้ได้ร่วมแสดงใน ***ครูสมศรี*** และผลงานกำกับภาพยนตร์ด้วยตนเอง ร่วมกับ **จรินทร์ พรหมรังสี** ปี พ.ศ. 2528 เรื่อง ***ที่รัก เธออยู่ไหน*** นำแสดงโดย สรพงษ์ ชาตรี, นันทิดา แก้วบัวสาย, พอเจตน์ แก่นเพชร และ**พุ่มพวง ดวงจันทร์**

ภาพยนตร์และละครโทรทัศน์ที่ร่วมแสดงในระยะหลังได้แก่ ***สุริโยไท*** และ***ฟ้าทะลายโจร*** ปี พ.ศ. 2544, ***คลอเรสเตอรอลที่รัก*** ปี พ.ศ. 2547, ***โหน่ง เท่ง นักเลงภูเขาทอง*** ปี พ.ศ. 2549 เป็นต้น

## ผลงาน

* ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
จันทนา ศิริผล

**จันทนา ศิริผล** ชื่อเล่น **นก** เป็นนักแสดงอาวุโสชาวไทย เกิดเมื่อวันที่ (25 เมษายน พ.ศ. 2493) เกิดที่จังหวัดราชบุรีแม่นก จันทนา เริ่มเข้าสู่ในวงการบันไทยได้รับการจากชวนจาก**สุพรรณ บูรณะพิมพ์** และ **ภัทราวดี ศรีไตรรัตน์** เธอมีชื่อเสียงการแสดงภาพยนตร์หนังไทยเรื่อง **ขบวนการคนใช้** และได้รับรางวัลตุ๊กตาทองในปี พ.ศ. 2523 ในยุคนั้น

## ประวัติ

แม่นก จันทนา ชื่อเดิม "สิรยา สิริธัญผล"ตามลำดับ เป็นนักแสดงอาวุโสชาวไทย เกิดเมื่อวันที่ 25 เมษายน พ.ศ. 2493 เกิดที่จังหวัดราชบุรี แม่นก จันทนา จบการศึกษาในระดับชั้นประถมศึกษาปีที่ 4 ที่โรงเรียนโพธารามวิทยา มีบุตรชัย 1 คน **"โอม" ภุชงค์ สิริธัญผล** หรือ โอม มหารวย

แม่นก จันทนา เริ่มเข้าสู่ในวงการบันเทิงไทยได้รับการจากชวนจาก**สุพรรณ บูรณะพิมพ์** และ**ภัทราวดี ศรีไตยรัตน์** ต่อมา แม่นก จันทนา มีชื่อเสียงการแสดงภาพยนตร์หนังไทยเรื่อง **ขบวนการคนใช้** และได้รับรางวัลตุ๊กตาทองในปี พ.ศ. 2523 ในยุคนั้น ภายหลังเธอผีผลงานด้านการแสดงละครและภาพยนตร์และเป็นที่รู้จักกันได้รับรางวัลเมฆลา สาขา นักแสดงตลกสมทบ ละครเรื่อง **นางทาส** ในปี พ.ศ. 2536 ต่อกันมาเรื่อยๆ แม่นก จันทนา เป็นนักแสดงอาวุโสท่านนึงสามารถเล่นละครได้ทุกบทบาทเช่น คนรับใช้ และบทอื่นๆ เป็นต้นปัจจุบันแม่นก จันทนา รับงานละครสามารถรับงานละครได้ทุกช่อง

## ผลงาน

* ละครพื้นบ้านทั้งหมดด้านล่างนี้ออกอากาศทางช่อง 7 เอชดี
เทพสามฤดู (2546)

ปกดีวีดี

ละครไทยจักรๆ วงศ์ๆ

พิกุลแก้ว (บทโทรทัศน์)

เรียบเรียง: มินนี่

ขับร้องโดย: ไพลิน นิลตระการ

***เทพสามฤดู*** เป็นละครโทรทัศน์จักรๆวงศ์ๆไทยที่ออกอากาศในปี พ.ศ. 2546 โดยดัดแปลงเนื้อหาจากเทพนิยายวัดเกาะ โดย บุราณ เป็นการรีเมคครั้งที่ 2 โดยอิงเนื้อเรื่องจากเทพนิยายวัดเกาะ เรื่อง **เทพสามฤดู** เรื่องนี้ออกอากาศต่อจากละครเรื่อง ยอพระกลิ่น กำกับการแสดงโดย คูณฉกาจ วรสิทธิ์ นำแสดงโดย ฆราวุธ ปิ่นทอง, ศิริวัฒนา เบญจมาธิกุล, เลอสรรค์ คงเจริญ, ประถมาภรณ์ รัตนภักดี, อุษณียาภรณ์ ผลเจริญ, มาฬิศร์ เชยโสภณ เริ่มออกอากาศในวันที่ 17 พฤษภาคม พ.ศ. 2546 - 4 มกราคม พ.ศ. 2547 ทางช่อง สถานีโทรทัศน์สีกองทัพบก ช่อง 7 และเมื่อละครเรื่องนี้จบลง ละครเรื่องต่อไปที่ออกอากาศคือ สิงหไกรภพ

## เนื้อเรื่องย่อ

ณ นครอุดม มีท้าวตรีภพเป็นเจ้าผู้ครองเมือง มีพระมเหสี 2 พระองค์ คือพระมเหสีมณี และพระมเหสีทัศนีย์ แต่ยังไม่มีพระราชบุตรเพื่อสืบสันตติวงศ์ จึงได้ทำพิธีบวงสรวงต่อพระอิศวรเพื่อขอพระโอรส เมื่อพระอิศวรรับทราบด้วยญาณแล้ว จึงได้ให้มาตุลีไปตามพระพิรุณมาเฝ้า เพื่อเตรียมจุติลงไปยังเมืองมนุษย์ แต่ทว่าพระราหูและนางจินดาเมขลาต้องการเสด็จลงไปด้วย จึงได้ปรึกษากัน โดยพระราหูเสนอให้ทั้ง 3 พระองค์จุติยังเมืองมนุษย์ตามฤดูกาล โดยฤดูร้อนจะเป็นพระราหู ฤดูฝนเป็นพระพิรุณ ฤดูหนาวเป็นนางจินดาเมขลา

## นักแสดง

**นักแสดงหลัก**

* เด็กชายรัศมินทร์ แอดเดอร์/ ฆราวุธ ปิ่นทอง รับบท พระราหู
* เด็กชายจิรายุ ละอองมณี/ เลอสรรค์ คงเจริญ รับบท พระพิรุณ
* เด็กหญิงปิยะดา นามรัตน์/ อุษณียาภรณ์ ผลเจริญ รับบท จินดาเมขลา
* ศิริวัฒนา เบญจมาธิกุล รับบท พระธิดาสุวรรณอัมพร
* ประถมาภรณ์ รัตนภักดี รับบท พระธิดาอัปสรสวรรค์
* มาฬิศร์ เชยโสภณ รับบท พระอิศวร/ อิศรา
* ปณิตา พัฒนาหิรัญ รับบท นางไม้ลักษณา
* โอฬาร ชูชาญ รับบท พระพาย
* สพล ชนวีร์ รับบท สามสี
* ฉัตรมงคล บำเพ็ญ รับบท ปราบไตรจักร
* ธัญธารีย์ โรจนเรืองไชย รับบท พระมเหสีมณี
* ศักดิ์สิทธิ์ ทวีกุล รับบท กษัตริย์ท้าวตรีภพ
* สุภัสสร มามีเกตุ รับบท พระมเหสีทัศนีย์
* สรยุทธ คณานุรักษ์ รับบท กษัตริย์ท้าวคันธมาศ
* อำภา ภูษิต รับบท พระมเหสีรัชฎาเทวี
* สุรพล ไพรวัลย์ รับบท ท้าวจักรวรรดิ
* ธิดา ธีรรัตน์ รับบท พระขนิษฐาดวงดารา
* ชาห์นี ยอดชัย รับบท กษัตริย์ท้าวอนันตวงศ์
* แอน มิตรชัย รับบท นางยักษ์โชตนา
* ภาค ภัทรพงษ์ รับบท โคธรรพ์
* เสริมพันธ์ สุธิเนตร รับบท อำมาตย์อาจ-อง
* สมชาย ปาตัน รับบท พระฤๅษี
* คูณฉกาจ วรสิทธิ์ รับบท เจ้างั่ง
* สุระ มูรธานนท์ รับบท อำมาตย์เดชา
* พลกฤษณ์ จักรสุวรรณ รับบท สุระผัด
* แฮมเบอร์ สมบูรณ์ รับบท นันทเสน
* กิตติ ดัสกร รับบท ขันธมาร
* พัชนี นิลฉ่ำ รับบท คุณท้าวเทพทอง
* ณัฐกานต์ อ้วนมี รับบท สมจิต
* นพวรรณ ใจแกล้ว รับบท สมใจ
* ไพลิน นิลตระการ รับบท นางแช่ม
* อมต อินทนนท์ รับบท หมื่นมิตร
* เมตตา รุ่งรัตน์ รับบท คุณท้าวผกา
* น้ำเงิน บุญหนัก รับบท คุณท้าวนิภา
* วิไลลักษณ์ ไวงาน รับบท คุณท้าววิไล
* อรสา อิศรางกูร ณ อยุธยา รับบท แม่หมอเฒ่า
ชุมพร เทพพิทักษ์

**ชุมพร เทพพิทักษ์** (5 กรกฎาคม พ.ศ. 2482 − 9 กรกฎาคม พ.ศ. 2560) ชื่อเล่น **เดียร์** นักแสดงชาวไทยและอดีตผู้กำกับภาพยนตร์ มีชื่อจริงว่า **คมสันต์ เทพพิทักษ์**

## ประวัติ

เกิดที่จังหวัดชุมพรเมื่อปี พ.ศ. 2482 จบการศึกษาจากโรงเรียนวัดขันเงินและโรงเรียนศรียาภัย เดินทางเข้าสู่กรุงเทพมหานคร เพื่อศึกษาต่อที่โรงเรียนช่างก่อสร้างอุเทนถวาย โดยพักอาศัยอยู่ในบ้านหลังเดียวกับ พล.ต.ท.วรรณรัตน์ คชรักษ์ (อดีตผู้บัญชาการตำรวจนครบาล และ ส.ส.บัญชีรายชื่อพรรคประชาธิปัตย์ พ.ศ. 2544) ซึ่งเป็นลูกพี่ลูกน้อง แต่ขณะที่เรียนเมื่ออายุได้ 17 ปี ต้องโทษจำคุกในคดีฆาตกรรมด้วยอาวุธปืน และรับสารภาพ จึงถูกลดโทษเหลือ 25 ปี จากนั้นได้รับการลดหย่อนโทษเรื่อยมา จนได้รับอิสรภาพในที่สุด ในระหว่างต้องโทษ อยู่ห้องขังเดียวกับ แคล้ว ธนิกุล

เข้าสู่วงการบันเทิงครั้งแรกด้วยการเป็นนักแสดงบทร้ายแทน **ประจวบ ฤกษ์ยามดี** นักแสดงบทตัวร้ายที่ไม่สบาย ด้วยความที่หน้าตาคล้ายกัน จากการชักชวนของ **ปริญญา ทัศนียกุล** และ **ลือชัย นฤนาท** ในเรื่อง *คมแสนคม* ในปี พ.ศ. 2507 ตามด้วยบทตัวร้ายมาโดยตลอด

ในปี พ.ศ. 2511 มีผลงานละครโทรทัศน์ทางช่อง 4 บางขุนพรหม, ช่อง 5 และช่อง 7 ในยุคแพร่ภาพระบบขาวดำ ด้วยการพลิกบทบาทมารับบทเป็นพระเอกบ้าง ซึ่งก็ได้รับการวิจารณ์ในตอนต้นว่า คนดูจะรับได้หรือไม่กับการที่ผู้ร้ายในแบบภาพยนตร์ใหญ่ มารับบทพระเอกในแบบละครโทรทัศน์ ซึ่งก็ได้รับบทพระเอกแนวลูกทุ่งหรือแอ็คชั่น และถือว่าประสบความสำเร็จพอสมควร

ต่อมาเป็นผู้กำกับภาพยนตร์ มีผลงานมากมาย อาทิ *ถุยชีวิต* (พ.ศ. 2521), *นักสู้ภูธร* ในปีเดียวกัน, *ขาดฉันแล้วเธอจะรู้สึก* (พ.ศ. 2522) และที่ประสบความสำเร็จที่สุดคือ *แหกค่ายนรกเดียนเบียนฟู* ในปี พ.ศ. 2520 ซึ่งได้รับรางวัลตุ๊กตาทองสาขาผู้กำกับยอดเยี่ยม และได้รับรางวัลอื่น ๆ รวมทั้งหมด 5 รางวัล และยังคงมีผลงานออกมาเป็นระยะๆ เช่น *บางระจัน* (พ.ศ. 2543),'*โหมโรง'***(พ.ศ. 2547)**, *ตำนานสมเด็จพระนเรศวรมหาราช ภาค ๒ ประกาศอิสรภาพ* (พ.ศ. 2550), *รักสยามเท่าฟ้า* (พ.ศ. 2551), *2022 สึนามิ วันโลกสังหาร* (พ.ศ. 2552) ผลงานละครโทรทัศน์ได้แก่ *สุสานคนเป็น* (พ.ศ. 2545) *ธิดาวานร 2* (พ.ศ. 2552) และ *เงาพราย* (พ.ศ. 2554) ผลงานละครเรื่องสุดท้ายคือเรื่อง **ขุนกระทิง** และผลงานภาพยนตร์เรื่องสุดท้ายคือเรื่อง **ขุนพันธ์** (พ.ศ. 2559)

ชุมพรมีอาการป่วยด้วยโรคเส้นเลือดในสมองตีบตั้งแต่ปลายปี พ.ศ. 2559 ที่ผ่านมา และได้เสียชีวิตลงอย่างสงบ เมื่อวันที่ 9 กรกฎาคม พ.ศ. 2560 **ศรราม เทพพิทักษ์** ผู้เป็นลูกชายได้ทันดูใจจนวินาทีสุดท้าย มีพิธีพระราชทานเพลิงศพเมื่อวันที่ 17 กรกฎาคม พ.ศ. 2560 ณ วัดสระเกศราชวรมหาวิหาร

## ผลงาน

* ละครโทรทัศน์ทั้งหมดด้านล่างนี้ออกอากาศทางช่องช่อง 7 เอชดี
ยุพข่าน งามสมชาติ

ภาพถ่ายของเขาจากบท "อำมาตย์" ในเรื่อง "มนต์นาคราช"

**ยุพข่าน งามสมชาติ** หรือ **ยุพข่าน ดัสกร** เป็นนักแสดงสมทบชายชาวไทย มักจะรับบทเป็นผู้ร้าย หรืออำมาตย์-ทหารฝ่ายติดตามผู้ร้ายเสมอ มีชื่อจริงว่า สมชาย งามสมชาติ เกิดเมื่อปี พ.ศ. 2504 ที่อำเภอสันกำแพง จังหวัดเชียงใหม่

## ประวัติ

**ยุพข่าน งามสมชาติ** ได้ฉายาว่า *ดาวร้ายหน้าหยก* เนื่องจากเป็นนักแสดงตัวร้ายของภาพยนตร์และละครโทรทัศน์ของฉลอง ภักดีวิจิตร หลายต่อหลายเรื่อง อาทิ *เสาร์ ๕*, *เสาร์ ๕ ตอนทับทิมสยาม*, *ดุจตะวันดั่งภูผา* รวมถึงละครโทรทัศน์แนวจักร ๆ วงศ์ ๆ อีกหลายเรื่อง และได้รับรางวัลดาวเมขลาพระเอกดาวร้ายดาวรุ่งดีเด่น ในปี พ.ศ. 2557 ในด้านชีวิตส่วนตัว เขาเป็นชาวไทยมุสลิม มีศักดิ์เป็นน้องบุญธรรมของดามพ์ ดัสกร ดาวร้ายอีกคนหนึ่งของวงการภาพยนตร์ไทย

ในปี พ.ศ. 2550 ได้ออกอัลบั้มเพลงชื่อชุด ***สมานฉันท์*** ในสังกัดซิกม่า มีทั้งหมด 10 เพลง และบางส่วนเป็นเพลงประกอบละครโทรทัศน์ด้วย คือ *จอมใจจอมโจร* ซึ่งเป็นเพลงประกอบละครโทรทัศน์เรื่อง *จอมคนปล้นผ่าโลก* ทางช่อง 7 ในปี พ.ศ. 2545

เป็นศิลปินอีกคนหนึ่งที่ขึ้นร้องเพลงบนเวทีของพันธมิตรประชาชนเพื่อประชาธิปไตยในการชุมนุมเมื่อปี พ.ศ. 2551 ซึ่งเพลงที่ร้องบ่อยจนเป็นเอกลักษณ์ประจำตัวคือ *เหน็บหนาว* พร้อมกับแว่นตาดำและเสื้อแจ็คเก็ตหนังสีดำตัวใหญ่

ใน การเลือกตั้ง พ.ศ. 2562 ยุพข่านได้ลงสมัครรับเลือกตั้ง ส.ส. กทม. เขต 3 ยานนาวา บางคอแหลม ในสังกัด พรรคชาติไทยพัฒนา พร้อมกับชื่อใหม่ **ศิระรังษี ปารมีอิทธิวงศ์**

## ผลงาน

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่องจ๊ะทิงจา

* ละครพื้นบ้านทั้งหมดด้านล่างนี้ออกอากาศทางช่อง 7 เอชดี

 2559 | *สี่ยอดกุมาร* | ฤๅษีทมิฬ
ศตวรรษ ดุลยวิจิตร

**ศตวรรษ ดุลยวิจิตร** (ชื่อเล่น: **เจค**) เกิดเมื่อวันที่ 8 เมษายน พ.ศ. 2512 เป็นนักแสดงชาวไทย มีบ้านเกิดอยู่ที่อำเภอลี้ จังหวัดลำพูนจบการศึกษาจากวิทยาลัยเทคนิคภาคพายัพ จังหวัดเชียงใหม่ เข้าวงการโดยการประกวดโดมอนแมน ได้รับตำแหน่งรองชนะเลิศ เข้าสู่วงการแสดง กับละครเรื่องแรกในบทรับเชิญในละคร *ปริศนาของเวตาล* มีผลงานสร้างชื่อคือละครเรื่อง ***ตำรับรัก***

ชีวิตส่วนตัวเคยแต่งงานกับนักแสดงสาว **กัญญารัตน์ บ่อสันเทียะ** มีบุตรชายด้วยกันทั้งหมด 2 คน แต่ต่อมาได้เลิกรากัน การได้แสดง ละครโทรทัศน์เรื่อง ***ฟ้าใหม่*** ทางช่อง 7 ในปี พ.ศ. 2547 ในบท เจ้าฟ้าเอกทัศน์ ได้รับการกล่าวขานว่าแสดงได้สมบทบาท และหลังจากนั้นก็มักจะได้รับบทเป็นตัวประกอบกับตัวร้ายจนถึงปัจจุบันนี้

ปัจจุบัน ศตวรรษแต่งงานภรรยาคนปัจจุบัน **โรสณานี เศรษฐสิริน** ทั้งคู่มีลูกชาย-หญิงด้วยกันอย่างละคน
พญาชาละวัน

เลื่อมลายวรรณ (ภรรยา)

วิมาลา (ภรรยา)

ตะเภาทอง

เหมวัต ชำนาญยง (เร็วๆนี้)

**พญาชาละวัน** เป็นตัวละครเอกในบทละครนอกเรื่อง ไกรทอง เป็นลูกชายของ**ท้าวโคจร** เจ้าแห่งเผ่าพันธุ์จระเข้ สามารถแปลงร่างเป็นคนได้ถ้าอยู่ในถ้ำทองวิเศษ มีเมีย 3 คนคือ **เลื่อมลายวรรณ** และ**วิมาลา** (จระเข้) และ **ตะเภาทอง** (นางมนุษย์)

## ประวัติตัวละคร

ตามตำนานกล่าวว่า ชาละวัน เป็นจระเข้ใหญ่เลื่องชื่อแห่งแม่น้ำน่านเก่าเมืองพิจิตร สันนิษฐานว่าเกิดขึ้นในสมัยที่พิจิตรมีเจ้าเมืองปกครอง ตามตำนานกล่าวว่า มีตายายสองสามีภรรยา ออกไปหาปลาพบไข่จระเข้ที่สระน้ำแห่งหนึ่ง จึงเก็บมาฟักเป็นตัวแล้วเลี้ยงไว้ในอ่างน้ำ เพราะยายอยากเลี้ยงไว้แทนลูก ต่อมาจระเข้ตัวใหญ่ขึ้นจึงนำไปเลี้ยงไว้ในสระใกล้บ้านหาปลามาให้เป็นประจำ ต่อมาตายายหาปลามาให้เป็นอาหารไม่พออิ่ม จระเข้ตัวนั้นจึงกินตายายเป็นอาหาร เมื่อขาดคนเลี้ยงดูให้อาหาร จระเข้ใหญ่จึงออกจากสระไปอาศัยอยู่ในแม่น้ำน่านเก่าซึ่งอยู่ห่างจากสระตายายประมาณ 500 เมตร

แม่น้ำน่านเก่าในสมัยนั้นยังอุดมสมบูรณ์ไปด้วยพันธุ์ปลานานาชนิดและมีน้ำบริบูรณ์ตลอดปี ขณะนั้นไหลผ่านบ้านวังกระดี่ทอง บ้านดงเศรษฐี ล่องไปทางใต้ ไหลผ่านบ้านดงชะพลู บ้านคะเชนทร์ บ้านเมืองพิจิตรเก่า บ้านท่าข่อย จนถึงบ้านบางคลาน จระเข้ใหญ่ก็เที่ยวออกอาละวาดอยู่ในแม่น้ำตั้งแต่ย่านเหนือเขตวังกระดี่ทอง ดงชะพลู จนถึงเมืองเก่า แต่ด้วยจระเข้ใหญ่ของตายายได้เคยลิ้มเนื้อมนุษย์แล้ว จึงเที่ยวอาละวาดกัดกินคนทั้งบนบกและในน้ำไม่มีเว้นแต่ละวัน จึงถูกขนานนามว่า "ไอ้ตาละวัน" ตามสำเนียงภาษาพูดของชาวบ้านที่เรียกตามความดุร้ายที่มันทำร้ายคน ไม่เว้นแต่ละวัน ต่อมาก็เรียกเพี้ยนเสียงเป็น "ไอ้ชาละวัน" และเขียนเป็น "ชาลวัน" ตามเนื้อเรื่องในพระราชนิพนธ์ของพระบาทสมเด็จพระพุทธเลิศหล้านภาลัย

ชื่อของชาละวันแพร่สะพัดไปทั่วเพราะเจ้าชาละวันไปคาบเอาบุตรสาวคนหนึ่งของเศรษฐีเมืองพิจิตรขณะกำลังอาบน้ำอยู่ที่แพท่าน้ำหน้าบ้าน เศรษฐีจึงประกาศให้สินบนหลายสิบชั่ง พร้อมทั้งยกลูกสาวที่มีอยู่อีกคนหนึ่งให้แก่ผู้ที่ฆ่าชาละวันได้ ไกรทอง พ่อค้าจากเมืองล่าง สันนิษฐานว่าจากเมืองนนทบุรี รับอาสาปราบจระเข้ใหญ่ด้วยหอกลงอาคมหมอจระเข้ ถ้ำชาละวันสันนิษฐานว่าอยู่กลางแม่น้ำน่านเก่า ปัจจุบันอยู่ห่างจากที่พักสงฆ์ถ้ำชาละวัน บ้านวังกระดี่ทอง ตำบลย่านยาว ไปทางใต้ประมาณ 300 เมตร ทางลงปากถ้ำเป็นโพรงลึกเป็นรูปวงกลมมีขนาดพอดี จระเข้ขนาดใหญ่มากเข้าได้อย่างสบาย คนรุ่นเก่าได้เล่าถึงความใหญ่โตของชาละวันว่า เวลามันอวดศักดาลอยตัวปริ่มน้ำขวางคลอง ลำตัวของมันจะยาวคับคลอง กล่าวคือ หากหัวอยู่ฝั่งนี้ หางจะอยู่อีกฝั่ง เรื่องชาละวันเป็นเรื่องที่เลื่องลือมาก จนพระบาทสมเด็จพระพุทธเลิศหล้านภาลัยได้ทรงพระราชนิพนธ์บทละครนอกเรื่อง "ไกรทอง" และให้นามจระเข้ใหญ่ว่า "พญาชาลวัน"
ปัทมา ปานทอง

**ปัทมา ปานทอง** (ชื่อเล่น ดี้; เกิดเมื่อวันที่ 16 ธันวาคม พ.ศ. 2510) เป็นนักแสดงหญิงชาวไทย มีผลงานสร้างชื่อคือภาพยนตร์เรื่อง ***เด็ดหนวดพ่อตา*** ละครเรื่อง ***หมูแดง***, ***ขมิ้นกับปูน*** และมีผลงานเพลง อัลบั้มชุดที่ 2 ***ไม่เป็นไร*** และอัลบั้มคู่ ชื่อชุด ***คู่เท่ห์***

## ประวัติ

ปัทมา ปานทอง เกิดที่กรุงเทพฯ มีพี่น้อง 4 คน เธอเป็นคนสุดท้อง เธอเริ่มเข้าวงการตั้งแต่อายุ 9 ปี จากคำชักชวนของ ไพโรจน์ สังวริบุตร โดยแสดงภาพยนตร์เรื่องแรกคือ ***7 ซูเปอร์เปี๊ยก*** ของ **สักกะ จารุจินดา** ซึ่งประสบความสำเร็จพอสมควร หลังจากนั้นไม่ได้รับบทการแสดงอะไร ต่อมาอีก 6 ปี กลับมาทดสอบหน้ากล้องอีกครั้ง และได้รับบทเป็นนางเอกในภาพยนตร์เรื่อง **เด็ดหนวดพ่อตา** แสดงคู่กับ ไพโรจน์ สังวริบุตร

จากนั้นได้แสดงภาพยนตร์ทั้งบท นางเอก เพื่อนนางเอก น้องนางเอก ใช้ชีวิตเป็นนักแสดงอยู่หลายปี จึงได้หันมาเป็นนักร้อง ออกอัลบั้มชุด ***สาว 16***

หลังจากนั้นค่ายเพลงที่ทำอยู่เกิดมีปัญหา ปัทมา จึงได้มาเซ็นสัญญาเป็นศิลปินอยู่กับค่ายโพลิดอร์ ซึ่งเป็นบริษัททำเพลงจากต่างประเทศ และได้ออกอัลบั้มชุดที่ 2 เป็นแนวเพลงไทยที่มีท่วงทำนองเพลงจีน ชื่ออัลบั้ม **ไม่เป็นไร** ซึ่งประสบความสำเร็จมากพอสมควร ได้ออกแสดงโชว์ทั้งในประเทศ และ ต่างประเทศ

ในช่วงเป็นนักร้องได้ห่างหายจากการเป็นนักแสดง จนก่อนออกอัลบั้มชุด 2 ได้มีผลงานแสดงอีกครั้ง โดยแสดงใน งานละครทีวี ละครเรื่องแรกที่ ปัทมา เล่นคือเรื่อง *หมูแดง* ออกอากาศทางช่อง 3 ซึ่งทำให้รู้จักอย่างกว้างขวางขึ้น จนได้มาแสดงละครเรื่อง ***ขมิ้นกับปูน*** ทางช่อง 7 ละครโด่งดังมากในยุคนั้น

ส่วนด้านงานเพลงร้องเพลงคู่กับ **เต้ย เป็นหนึ่ง** ชื่อชุด *คู่เท่ห์* เป็นอัลบั้มที่นำเพลงเก่ามาร้องเป็นเพลงคู่ หลังจากนั้นได้แสดงละครราว 50-60 เรื่อง

## ผลงาน

* ละครพื้นบ้านทั้งหมดด้านล่างนี้ออกอากาศทางสถานีวิทยุโทรทัศน์สีกองทัพบก ช่อง 7
ไพรัช สังวริบุตร

**ไพรัช สังวริบุตร** (เกิด 27 กันยายน พ.ศ. 2474) ชื่อเล่น **หรั่ง** เป็นผู้กำกับและผู้จัดละครโทรทัศน์ชาวไทย ได้รับเชิดชูเกียรติเป็น ศิลปินแห่งชาติ สาขาศิลปะการแสดง ในปี พ.ศ. 2547

## ประวัติ

ไพรัช สังวริบุตร เป็นบุตรของนายคุ้ม และนางจำรัส สังวริบุตร จบการศึกษาจากโรงเรียนเซนต์คาเบรียล เริ่มทำงานในวงการบันเทิงโดยได้รับการหล่อหลอมความเป็นศิลปินจากบิดา ซึ่งเป็นเจ้าของค่ายกรุงเทพภาพยนตร์ โดยเริ่มช่วยงานภาพยนตร์ ต่อมาเป็นผู้ถ่ายทำภาพยนตร์ โดยเริ่มด้วยเรื่อง *รอยไถ* จนได้รับรางวัลตุ๊กตาทอง ในฐานะผู้ถ่ายทำภาพยนตร์ 16 มม.ยอดเยี่ยม จากเรื่อง *แสงสูรย์* จากนั้นได้ร่วมลงทุนกับมิตร ชัยบัญชา ตั้งบริษัท วชิรนทร์ภาพยนตร์ ในฐานะผู้อำนวยการสร้าง โดยเป็นผู้กำกับการแสดง และผู้กำกับภาพอีกด้วย

เข้าสู่วงการโทรทัศน์ในปี พ.ศ. 2510 โดยก่อตั้งบริษัท ดาราฟิล์ม ผลิตภาพยนตร์โทรทัศน์เรื่อง "ปลาบู่ทอง" ทางช่อง 7 สี ซึ่งสร้างมาจากนิทานพื้นบ้าน ต่อมาจึงผลิตผลงานประเภทนิทานพื้นบ้านและ "จักรๆ วงศ์ๆ" เรื่อยมาถึงปัจจุบัน นอกจากนี้ยังผลิตผลงานประเภทวรรณกรรมสมัยใหม่ มีผลงานเด่น เช่น ดาวพระศุกร์, ดอกโศก จนเปลี่ยนมาถ่ายทำด้วยระบบวิดีโอเทป และใช้เทคโนโลยีสมัยใหม่ในการถ่ายทำและตัดต่อ โดยใช้ชื่อบริษัท ดาราวิดีโอ ผลิตละครโทรทัศน์ให้กับ ช่อง 7 สี มาตลอด มีผลงานเด่นในระยะต่อมา เช่น คู่กรรม, สายโลหิต, ฟ้าใหม่, แผลเก่า, สี่ยอดกุมาร, สิงหไกรภพ, ขวานฟ้าหน้าดำ เป็นต้น

ปัจจุบันเป็นประธานบริษัท ดาราวิดีโอ, สามเศียร, ดีด้า วิดีโอ โปรดักชั่น และ จ๊ะ ทิง จา ทีวี ด้านชีวิตส่วนตัว สมรสกับผุสดี ยมาภัย มีบุตรชายที่ทำงานในสายเดียวกันคือ *สยาม สังวริบุตร* และ *สยม สังวริบุตร*

ไพรัช สังวริบุตร ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ภาพยนตร์และละคร) ประจำปี พ.ศ. 2547 โดยผลงานที่ผ่านมาได้รับการตอบรับจากผู้ชมอย่างมาก และมีความมุ่งมั่นในการอนุรักษ์และสืบทอดวัฒนธรรมไทยอย่างสร้างสรรค์
ปลาบู่ทอง (2510)

ภาพถ่าย "พัลลภ พรพิษณุ" ในบท "เจ้าชายพรหมทัต" และ "เยาวเรศ นิสากร" ในบท "พระมเหสีเอื้อย"

### First released

10 มกราคม พ.ศ. 2510 - 22 มิภุนายน พ.ศ. 2510

### Genre

ดราม่า
แฟนตาซี

ละครไทยจักรๆ วงศ์ๆ

### Based on

ดัดแปลงจากเทพนิยายวัดเกาะ เรื่อง "พิกุลทอง" โดย "บุราณ"

### Language

ไทย

**ปลาบู่ทอง** เป็นละครโทรทัศน์จักรๆวงศ์ๆ (ที่คาดว่า) เป็นเรื่องแรกของไทย โดยใช้บทประพันธ์จากวรรณคดีเรื่อง "ปลาบู่ทอง" ถูกสร้างขึ้นในปี พ.ศ. 2510 โดยบริษัท "สยามฟิล์ม" จำกัด (หรือ **ดาราวีดีโอ** ในปัจจุบัน) ถือว่าเป็นครั้งแรกของวรรณคดีไทยโบราณเรื่อง "ปลาบู่ทอง" ที่ถูกสร้างขึ้นเป็นละคร นำแสดงโดย เยาวเรศ นิสากร, พัลลภ พรพิษณุ, สุวิน สว่างรัตน์, น้ำเงิน บุญหนัก, ศิรินทิพย์ ศิริวรรณ

## เนื้อเรื่อง

กาลครั้งหนึ่งนานมาแล้ว ที่หมู่บ้านแห่งหนึ่ง ที่มีเศรษฐี ชื่อ ทารกะ (อ่านว่า ทา-ระ-กะ) มีอาชีพจับปลา มีภรรยา 2 คน คนแรกชื่อขนิษฐา ผู้มีจิตใจดี อ่อนโยน มีลูกสาวแสนสวย เรียบร้อยเหมือนแม่ ชื่อ เอื้อย ส่วนคนที่สองชื่อ ขนิษฐี เป็นผู้มีจิตริษยาอาฆาต มารยาสาไถ ยุแหย่สามีให้เกลียด นางขนิษฐา และลูกสาวตลอดเวลา มีลูกสาวนิสัยเหมือนแม่ 2 คนชื่ออ้าย กับอี่

วันหนึ่งเศรษฐีทารกพาขนิษฐาไปจับปลาในคลอง ไม่ว่าจะเหวี่ยงแหไปกี่ครั้งก็ได้มาเพียงปลาบู่ทองที่ตั้งท้องตัวเดียวเท่านั้น จนกระทั่งพลบค่ำเศรษฐีก็ตัดสินใจที่จะเอาปลาบู่ทองที่จับได้เพียงตัวเดียวกลับบ้าน ทว่าขนิษฐาผู้เป็นภรรยาเกิดความสงสารปลาบู่ ขอให้เศรษฐีปล่อยปลาไป เศรษฐีมีความเกลียดชังเป็นทุนอยู่แล้วจึงโมโหคว้าพายได้ ก็ฟาดจนนางขนิษฐาสลบ และผลักตกน้ำจนตาย

เมื่อกลับถึงบ้านเอื้อยก็ถามหาแม่ เศรษฐีจึงตอบไปว่าแม่ของเอื้อยได้หนีตามผู้ชายไป และจะไม่กลับมาบ้านอีกแล้ว นับตั้งแต่วันนั้นเอื้อยจึงถูก 3 แม่ลูกกลั่นแกล้งทรมานด้วยการใช้ทำงานอย่างหนักไม่หยุดไม่หย่อน ไม่ได้พักไม่ได้ผ่อนตลอดทั้งวัน เอื้อยคิดถึงแม่มากจึงมักไปนั่งร้องไห้อยู่ริมท่าน้ำ และได้พบกับปลาบู่ทองซึ่งเป็นนางขนิษฐากลับชาติมาเกิด เมื่อเอื้อยรู้ว่าปลาบู่ทองเป็นแม่ของตนก็ได้นำข้าวสวยและรำมาโปรยให้ปลาบู่ทองกิน และมาปรับทุกข์ให้ปลาบู่ทองฟังทุกวัน นางขนิษฐีและลูกสาวเห็นเอื้อยดูมีความสุขขึ้น เมื่อถูกกลั่นแกล้งก็อดทนไม่ปริปากบ่นจึงไปแอบสืบจนพบว่านางขนิษฐาได้มาเกิดเป็นปลาบู่ทอง และได้พบกับเอื้อยทุกวัน

## นักแสดง

* เยาวเรศ นิสากร รับบท เอื้อย/ อ้าย
* พัลลภ พรพิษณุ รับบท เจ้าชายพรหมทัต
* สุวิน สว่างรัตน์ รับบท เศรษฐีทารกะ
* น้ำเงิน บุญหนัก รับบท นางขนิษฐา (แม่ของเอื้อย)
* ศิรินทิพย์ ศิริวรรณ รับบท นางขนิษฐี (แม่ของอ้าย)
กุลาแสนสวย

แฟนตาซี

**กุลาแสนสวย** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2548 โดยดัดแปลงเนื้อหาจากนิทานพื้นบ้านเรื่อง **โสนน้อยเรือนงาม** โดย บุราณ เรื่องนี้ออกอากาศต่อจากละครเรื่อง โกมินทร์ กำกับการแสดงโดย เสกศักดิ์ วรสิทธิ์ นำแสดงโดย เลอสรรค์ คงเจริญ, ประถมาภรณ์ รัตนภักดี, อุษณียาภรณ์ ผลเจริญ, เอกพัน บรรลือฤทธิ์, ชนากาญจน์ ผิวงาม เริ่มออกอากาศในวันที่ 27 กุมภาพันธ์ พ.ศ. 2548 – 8 มกราคม พ.ศ. 2549 ทางช่อง สถานีโทรทัศน์สีกองทัพบกช่อง 7 และเมื่อละครเรื่องนี้จบลง ละครเรื่องต่อไปที่ออกอากาศคือ เกราะกายสิทธิ์

## เนื้อเรื่อง

เมื่อครั้งพระราชธิดาของกษัตริย์นครโรมวิสัยประสูติได้มีเรือนไม้เล็ก ๆ ติดมือออกมาด้วย เมื่อพระธิดาเจริญวัยขึ้น เรือนไม้นี้ก็โตขึ้นตาม ดังนั้น พระบิดาจึงตั้งชื่อพระธิดาว่า โสนน้อยเรือนงาม เมื่อโสนน้อยเรือนงามมีอายุ 15 ปี โหรทูลว่านางกำลังมีเคราะห์ ควรให้ออกไปจากเมือง พระบิดาและพระมารดาจึงจำใจต้องให้โสนน้อยเรือนงามออกจากเมืองไปโดยลำพัง ด้านพระอินทร์มีความสงสารนาง จึงแปลงร่างเป็นชีปะขาวมามอบยาวิเศษสำหรับรักษาคนตายให้ฟื้นได้ เมื่อโสนน้อยเรือนงามพบนางกุลาถูกงูกัดตายในป่า นางจึงนำยาของชีปะขาวมารักษานางกุลา ดังนั้นนางกุลาจึงขอเป็นทาสติดตามโสนน้อยเรือนงามไปด้วย

ด้านกษัตริย์นครนพรัตน์เมืองใกล้เคียงโรมวิสัยมีพระราชโอรสนามว่า พระวิจิตรจินดา แต่พระวิจิตรจินดาถูกงูพิษกัดจนสิ้นพระชนม์ พระบิดาและพระมารดาเศร้าโศกเสียใจมาก แต่โหรทูลว่า พระวิจิตรจินดาจะสิ้นพระชนม์เพียง 7 ปี แล้วจะมีพระราชธิดาของเมืองอื่นมารักษา พระบิดาและพระมารดาจึงเก็บพระศพของพระวิจิตรจินดาไว้ และประกาศหาคนมารักษา

เมื่อโสนน้อยเรือนงามและนางกุลาเดินทางมาถึงเมืองนพรัตน์และได้ทราบจากประกาศ นางจึงเข้าไปในวังและอาสาทำการรักษาพระวิจิตรจินดา โดยขอให้กั้นม่านเจ็ดชั้นไม่ให้ใครเห็นเวลารักษา เมื่อโสนน้อยเรือนงามทายาให้พระวิจิตรจินดา พิษของนาคราชทำให้นางรู้สึกร้อนมาก นางจึงถอดเครื่องทรงพระราชธิดาออกแล้วเสด็จไปสรงน้ำ ระหว่างนั้นนางกุลาได้นำเครื่องทรงของโสนน้อยเรือนงามมาใส่ พอดีกับที่พระวิจิตรจินดาฟื้นขึ้นมา ทุกคนจึงคิดว่านางกุลาเป็นพระราชธิดาที่รักษาพระวิจิตรจินดา

แต่ในท้ายที่สุดเมื่อพระวิจิตรจินดาทราบว่า โสนน้อยเรือนงามเป็นพระราชธิดาที่รักษาตน จึงได้สั่งให้ประหารนางกุลาที่โกหกหลอกลวง แต่โสนน้อยเรือนงามได้ขอชีวิตนางกุลาไว้ จากนั้นพระวิจิตรจินดาจึงได้อภิเษกกับโสนน้อยเรือนงามและอยู่ด้วยกันมีความสุข

## นักแสดง

* เด็กชายนราธิษณ์ น้ำค้าง/ เลอสรรค์ คงเจริญ รับบท เจ้าชายวิจิตรจินดา
* ประถมาภรณ์ รัตนภักดี รับบท โสนน้อย
* อุษณียาภรณ์ ผลเจริญ รับบท นางกุลา
* เอกพัน บรรลือฤทธิ์
* ปริญญา ปุ่นสกุล รับบท กษัตริย์ท้าวกาฬศึก
* สุภัสสร มามีเกตุ รับบท พระมเหสีพระไพลักษณา
* ชนากาญจน์ ผิวงาม รับบท พระมเหสีเกศินี
* สมชาย ปาตัน
* นิตยา ปานะถึก
* โอฬาร ชูชาญ
* เยาวเรศ นิสากร
* พิพัฒน์พล โกมารทัต
* ไกรสีห์ แก้ววิมล
* สุรจิต บุญญานนท์
* ธนา สินประสาธน์
* ครรชิต ขวัญประชา
* ไพลิน นิลตระการ
* หนำเลี๊ยบ
ปริญญา ปุ่นสกุล

**ปริญญา ปุ่นสกุล** (ชื่อเล่น: บอย) เป็นพระเอกละครพื้นบ้านไทย โดยเป็นที่รู้จักจากการแสดงละครจักรๆ วงศ์ๆ สังกัดค่ายดาราวิดีโอของ ช่อง 7 สี มีผลงานละครพื้นบ้านหลายเรื่องที่เป็นที่รู้จัก เช่น ปลาบู่ทอง, จันทโครพ, โสนน้อยเรือนงาม, ดาบเจ็ดสี มณีเจ็ดแสง, มณีนพเก้า ฯลฯ นอกจากนี้ยังได้แสดงละครเรื่องเสราดารัลด้วย ซึ่งละครที่สร้างชื่อเสียงให้มากที่สุด คือ เรื่อง **ปลาบู่ทอง** โดยรับบทเป็น "เจ้าชายพรหมทัต" แสดงคู่กับ เอ๋ อัจฉรา ทองเทพ และบทบาทของ**พระเสาร์** จากเรื่องมิติมหัศจรรย์ ที่แสดงคู่กับ เบนซ์ พรชิตา ณ สงขลา

ในปี 2538 บอยประสบอุบัติเหตุตกม้าระหว่างถ่ายทำละครเรื่อง เสาดารัล ทำให้ต้องเข้ารับการผ่าตัดศัลยกรรมใบหน้า ก่อนจะกลับมารับงานแสดงอีกครั้งในเรื่อง กุลาแสนสวย ซึ่งเป็นผลงานการแสดงละครจักรๆ วงศ์ๆ เรื่องสุดท้าย จากนั้นบอยได้ผันตัวเองเป็นผู้ช่วยผู้กำกับ ก่อนตัดสินใจอำลาวงการไปทำธุรกิจส่วนตัว

วันที่ 12 มกราคม 2552 บอยได้เสียชีวิตจากอาการหัวใจวายเฉียบพลันขณะขับรถไปทำธุระ โดยเสียชีวิตที่บริเวณถนนปู่เจ้าสมิงพราย เยื้องปากซอยพิทักษ์ธรรม หมู่ 7 ตำบลสำโรงใต้ อำเภอพระประแดง จังหวัดสมุทรปราการ

## ผลงาน

* ละครพื้นบ้านทั้งหมดด้านล่างนี้ออกอากาศทางสถานีวิทยุโทรทัศน์สีกองทัพบก ช่อง 7
ไกรทอง (2537)

ดราม่า

***ไกรทอง*** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2537 โดยดัดแปลงเนื้อหาจากบทวรรณคดีไทย โดย บุราณ เป็นการนำเนื้อเรื่อง ไกรทอง มาสร้าง นำแสดงโดย ฉัตรมงคล บำเพ็ญ, ธิติยา นพพงศากิจ, สิปปนนท์ คชชาคร, พรพิมล รักธรรม, สุดธิดา หาญถนอม, กัญญารัตน์ จิรรัชชกิจ, กรุง ศรีวิไล, ไพโรจน์ ใจสิงห์

## เนื้อเรื่อง

ณ เมืองพิจิตร มีเหตุการณ์จระเข้อาละวาดออกมากินคนที่อยู่ใกล้คลอง วันหนึ่ง พี่น้องคู่หนึ่ง ชื่อ*นางตะเภาแก้ว* ผู้พี่ และ*นางตะเภาทอง* ผู้น้อง ทั้งสองเป็นธิดาของ*พระพิจิตร* อยากที่จะลงไปเล่นน้ำที่คลอง เศรษฐีห้ามแต่สองพี่น้องก็ยังรบเร้าที่จะไปโดยบอกว่ามีพี่เลี้ยงลงไปด้วย เศรษฐีจึงใจอ่อนยอมให้ตะเภาแก้วและตะเภาทองลงไปเล่นน้ำ ในเวลานั้น ชาละวัน ซึ่งกลายร่างเป็นจระเข้ยักษ์นิสัยอันธพาล ได้ออกจากถ้ำอาละวาดล่าหามนุษย์เป็นเหยื่อ สร้างความวุ่นวายไปทั่วเมือง และได้ว่ายน้ำผ่านมาเห็นตะเภาทองที่แม่น้ำแถวบ้านท่านเศรษฐี ก็เกิดความลุ่มหลงทันทีจึงคาบตะเภาทองแล้วดำดิ่งไปยังถ้ำทองด้วยความเหิมลำพอง

เมื่อนางตะเภาทองฟื้นขึ้นมา ก็ตกตะลึงในความสวยของถ้ำ และได้เห็นพญาชาละวัน ซึ่งกลายร่างเป็นชายรูปงาม ชาละวันเกี้ยวพาราสีแต่นางไม่สนใจ ชาละวันจึงใช้เวทมนตร์สะกดให้นางหลงรักและยอมเป็นภรรยา เมียของชาละวันคือ วิมาลา และเลื่อมลายวรรณ เห็นก็ไม่พอใจและหึงหวงแต่ก็ห้ามสามีไม่ได้

ท่านเศรษฐีเสียใจมาก จึงประกาศไปว่าใครที่พบศพนางตะเภาทอง และสามารถปราบจระเข้ตัวนี้ได้จะมอบสมบัติของตนเองให้ครึ่งหนึ่ง และจะให้แต่งงานกับนางตะเภาแก้ว แต่ไม่ว่าจะมีผู้มีอาคมอาคมมาปราบชาละวันกี่คน ก็จะตกเป็นเหยื่อให้ชาละวันเอาไปนั่งกินเล่นทุกราย และแล้วก็ได้ *ไกรทอง* หนุ่มรูปหล่อจากเมืองนนทบุรี ซึ่งได้ร่ำเรียนวิชาการปราบจระเข้จาก*อาจารย์คง* จนมีความเก่งกล้า ฤทธิ์อาคมแกร่ง ได้รับอาสามาปราบชาละวัน

## นักแสดง

* ฉัตรมงคล บำเพ็ญ รับบท พญาชาละวัน
* ธิติยา นพพงศากิจ รับบท ตะเภาทอง
* กัญญารัตน์ จิรรัชชกิจ รับบท เลื่อมลายวรรณ
* พรพิมล รักธรรม รับบท วิมาลา
* สิปปนนท์ คชชาคร รับบท ไกรทอง
* สุดธิดา หาญถนอม รับบท ตะเภาแก้ว

**ถ้ำทองใต้บาดาล**

* กรุง ศรีวิไล รับบท ท้าวรำไพ

**เมืองพิจิตร**

* ไพโรจน์ ใจสิงห์ รับบท พระพิจิตร
* เยาวเรศ นิสากร รับบท คุณหญิง
* พลกฤษณ์ จักรสุวรรณ รับบท ไพรวัลย์
* จันทนา ศิริผล
* เมตตา รุ่งรัตน์
* สีเทา
* ประทุม มิตรภักดี
* มนทิพย์ พันธุ์เพ็ง
* ชัยวรงค์ ช่างเกิด
* สมาน หินลาด
* อำนาจ อินจันทน์
* สุรพล ไพรวัลย์
* หมู บางซื่อ
* กรุง เนติลักษณ์
* ธานี พานิช
* ชาญ น้อยหิรัญ
จันทร์สุริยคาธ (2556)

แฟนตาซี

**จันทร์สุริยคาธ** เป็นละครโทรทัศน์จักรๆวงศ์ๆไทยที่ออกอากาศในปี พ.ศ. 2556 โดยดัดแปลงเนื้อหาจากเทพนิยายวัดเกาะ โดย บุราณ เป็นการรีเมคโดยอิงเนื้อเรื่องจากเทพนิยายวัดเกาะ เรื่อง **จันทร์สุริยคาธ** เรื่องนี้ออกอากาศต่อจากละครเรื่อง ไชยเชษฐ์ กำกับการแสดงโดย คูณฉกาจ วรสิทธิ์ นำแสดงโดย กิตติวงศ์ โพธิ์ปี, สวีเดน ทะสานนท์, วิจิตรา ฉายสุวรรณ, นภิศา ป้อมเสน, โอภาภูมิ ชิตาพัณณ์, รัฐธรรมนูญ ศรีฤกษ์, มาฬิศร์ เชยโสภณ เริ่มออกอากาศในวันที่ 23 พฤศจิกายน พ.ศ. 2556 - 12 กรกฎาคม พ.ศ. 2557 ทางช่อง Ch7 HD และเมื่อละครเรื่องนี้จบลง ละครเรื่องต่อไปที่ออกอากาศคือ ยอพระกลิ่น

## นักแสดง

* กิตติวงศ์ โพธิ์ปี รับบท สุริยคาธ
* วิจิตรา ฉายสุวรรณ รับบท พระธิดาสังคเทวี
* สวีเดน ทะสานนท์ รับบท จันทรคาธ
* นภิศา ป้อมเสน รับบท พระธิดาลีลาวดี
* โอภาภูมิ ชิตาพัณณ์ รับบท ท้าวสักกะเทวราช (พระอินทร์)
* รัฐธรรมนูญ ศรีฤกษ์ รับบท กษัตริย์ท้าวกาสิกราช
* มาฬิศร์ เชยโสภณ รับบท กษัตริย์ท้าวพรหมจักร
* ฐรินดา กรรณสูต รับบท พระมเหสีพรหมวดี
* พิพัฒน์พล โกมารทัต รับบท ตาโมหะ
* อรุโณทัย จิตรีขันธ์ รับบท ยายทาสา
* เกษริน พูลลาภ รับบท คุณท้าวมาลัย
* รุ่งรัตน์ ดวงขวัญ รับบท คุณเท้ารวยรื่น
* แพท คุ้มแพรวพรรณ รับบท หัวหมู่เกี้ยว
* สรนันท์ ร. เอกวัฒน์ รับบท อำมาตย์หะวิน
* สมชาย ปาตัน รับบท พระฤๅษี
* พนม พลราชม รับบท อำมาตย์ทรงฤทธิ์
* สุระ มูรธานนท์ รับบท อำมาตย์เทพ
* นิรันดร์ ปิตา รับบท หัวหมู่
* เติมมงคล หวังในธรรม รับบ เอื้อง
* สันต์ฤทัย มณีฉัตรฤดีโชติ รับบท แม่เฒ่าปารี
* วิเชษฐ์ นิลกลาง รับบท ยักษา
* ปริตา จงภักดี
* เกษรา ละม่อม
โกมินทร์

ปกบทละคร "โกมินทร์" พิมพ์โดยโรงพิมพ์สรรพอุดม

**โกมินทร์** เป็นบทละครแนวเทพนิยาย ดัดแปลงมาจากตำนานเรื่อง **นาจา** ตำนานเทพเจ้าของจีน ประพันธ์โดย **โรงพิมพ์วัดเกาะ** เรื่องราวกล่าวถึงตัวละครชื่อว่า **โกมินทร์** เจ้าชายแห่งกุสินคร ผู้มีกำไลวิเศษ และผ้าแพรแดงเป็นอาวุธคู่กาย

## เนื้อเรื่องย่อ

ณ เมืองกุสินคร มีพระราชานามว่า **กษัตริย์โกสุธรรม** และพระมเหสีนามว่า **ฉวีวรรณ** ทั้งสองพระองค์มีพระโอรสถึงสามพระองค์ คนโตนามว่า **โกเมศ** คนรองคือ **โกมล** และน้องเล็กสุดท้องที่ทรงฤทธานุภาพเพราะตอนแรกเกิดมีของวิเศษติดตัวมาด้วย ได้แก่ ผ้าเมาลีสีแดง และกำไลหยกที่สามารถใช้เป็นอาวุธได้ นามว่า **โกมินทร์**

แม้ว่าโกมินทร์จะยังเป็นเด็กอายุเพียง 12 ปี แต่ความสามารถไม่เป็นรองใคร ความที่เก่งกล้าเฉพาะตัว แถมยังมีอาวุธวิเศษ ทำให้โกมินทร์ไม่เกรงกลัวผู้ใด ทำให้เป็นที่ริษยาของอำมาตย์นามว่า **อภิมันต์** ส่วนโกเมศและโกมล พระราชาโกสุทัมได้ส่งไปศึกษาวิชากับ**พระดาบสสุเมธ**เพื่อจะได้มีความเก่งกล้าสามารถ แต่โกมินทร์กลับคิดว่าพ่อไม่รักจึงไม่ส่งตนไปเรียนเหมือนกับพี่ ๆ

วันหนึ่งโกมินทร์กับเพื่อนนามว่า **มัสกา** ซึ่งเป็นลูกชายของ**อำมาตย์อภิมันต์** ได้ไปเที่ยวแถวชายทะเล แล้วไปพบกับ **อัคคี** บุตรชายของ **พญานาคกะโตหน** พญานาคราชแห่งเมืองใต้บาดาล เกิดการเขม่นกันจนถึงขั้นต่อสู้ กระทั่งโกมินทร์พลั้งมือฆ่าอัคคีตาย เมื่อกะโตหนรู้ว่าบุตรชายถูกฆ่าตายก็พาทหารเอกคือ **นัคคา** บุกมาถึงเมืองกุสินคร ขู่บังคับให้โกสุธรรมส่งโกมินทร์มาให้ตนลงโทษ โกสุธรรมเกรงกลัวอำนาจกะโตหน จึงคิดจะส่งโกมินทร์ให้ แต่โกมินทร์ไม่ยอม ทำแสร้งเป็นหนีไป กะโตหนออกไล่ล่าและสู้กันแต่กลับพ่ายแพ้แก่โกมินทร์ และถูกโกมินทร์พามาเฝ้าโกสุธรรม พร้อมให้สาบานว่าจะไม่คิดมารุกรานเมืองกุสินครอีก จากนั้นโกมินทร์จึงปล่อยตัวกะโตหนกลับไป โกสุทัมดีใจที่ลูกชายสามารถปราบพญานาคราชได้ ทุกคนปลื้มและชื่นชม ยกเว้นอภิมันต์ที่เจ็บแค้นโกมินทร์ เพราะฝังใจว่าโกมินทร์คือต้นเหตุที่ทำให้ **มัสกา** บุตรชายถูกนัคคาฆ่าตาย ในระหว่างที่โกมินทร์แสร้งทำเป็นหนีกะโตหนไปเขาไกรลาศ จึงเก็บความแค้นเอาไว้ตลอดมา

## ดูเพิ่ม

* โกมินทร์ (2547)
* โกมินทร์ผู้กล้า
โสนน้อยเรือนงาม (2524)

ละครไทยจักรๆ วงศ์ๆ

**โสนน้อยเรือนงาม** เป็นละครโทรทัศน์จักรๆวงศ์ๆ ของไทย โดยดัดแปลงบทประพันธ์จากบทพระราชนิพนธ์ เรื่อง "โสนน้อยเรือนงาม" เป็นครั้งแรก ถูกสร้างขึ้นในปี พ.ศ. 2524 โดยบริษัท "ดาราวีดีโอ" จำกัด ร่วมกับ **สามเศียร** ถือว่าเป็นต้นฉบับของละครไทยจักรๆ วงศ์ๆ เรื่อง "โสนน้อยเรือนงาม" ในยุคหลังๆ นำแสดงโดย ยมนา ชาตรี, วนิษฐา วัชโรบล

## นักแสดง

* ยมนา ชาตรี
* วนิษฐา วัชโรบล
เทพสังวาลย์ (2552)

ละครไทยจักรๆ วงศ์ๆ

**เทพสังวาลย์** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2552 โดยดัดแปลงเนื้อหาจากเทพนิยายวัดเกาะ โดย บุราณ เรื่องนี้ออกอากาศต่อจากละครเรื่อง สังข์ทอง กำกับการแสดงโดย **ประทุม มิตรภักดี** นำแสดงโดย วรนันท์ พร้อมมูล, ธารธารา รุ่งเรือง, ฆราวุธ ปิ่นทอง, รุ้งรดา เบญจมาธิกุล, เอกพัน บรรลือฤทธิ์ เริ่มออกอากาศในวันที่ 3 มกราคม พ.ศ. 2552 – 31 พฤษภาคม พ.ศ. 2552 ทางช่อง สถานีโทรทัศน์สีกองทัพบกช่อง 7 และเมื่อละครเรื่องนี้จบลง ละครเรื่องต่อไปที่ออกอากาศคือ ปลาบู่ทอง

## เนื้อเรื่องย่อ

มีเทพทั้งห้าและมีสังวาลห้าสี ครอบครอง คือ สังวาล ขาว แดง เหลือง เขียว และ ดำ เทพศาสตราและเทพีหยั่งรู้ ทำผิดกฎ รักกันและให้กำเนิดบุตรชาย มณีแดง จึงนำ มณีแดงไปให้อสูรเลี้ยงดู ยังโลกมนุษย์ แต่อสูรกลับเลี้ยงมณีแดงให้เป็นคนชั่วร้าย และทำร้ายคนที่เป็นปรปักษ์ ยุยงให้มณีแดงครอบครองทั้งสามภพ ตามล้างฆ่า แสงสุรีย์ โดยมีนาคี ให้ความช่วยเหลือแสงสุรีย์ แต่ แสงสุรีย์กับมณีแดง ยิ่งบาดหมาง เมื่อทั้งสองคนต่างหลงรัก พระธิดารัตนาวดี ซึ่งเป็นชนวนทำให้ มณีแดงและแสงสุรีย์เป็นศัตรูกัน รัตนาวดี ต้องตกเป็นของมณีแดงโดยไม่ได้ยินยอม ทำให้ก่อกำเนิด บุตรชาย ผู้มีเลือดสามภพ คือ สายเลือดเทพ สายเลือดมนุษย์ สายเลือดอสูร และที่สำคัญจะเป็นผู้ทำลายอสูร ทำให้อสูรต้องกำจัด รัตนาวดี และ ลูก มณีแดงเอาตัวเข้าขัดขวางทำให้ได้รับบาดเจ็บ และเลือดในกายของมณีแดงเป็นพิษจากการดื่มเลือดของอสูร ถ้ามณีแดงจะเป็นคนดีเมื่อไร เลือดพิษจะทำลายล้างมณีแดง ก่อนตายมณีแดง แสงสุรีย์ นาคี ร่วมกันกำจัดอสูร รัตนาวดีเลี้ยงดูบุตรชายให้เป็นคนดี ไม่ให้เป็นอย่างมณีแดง โดยมีเทพยดาคอยดูแล

## นักแสดง

* วรนันท์ พร้อมมูล รับบท มณีแดง
* ธารธารา รุ่งเรือง
* ฆราวุธ ปิ่นทอง รับบท เทพกาลเวลา
* เอกพัน บรรลือฤทธิ์ รับบท พระมหาเทพ
* ภูธฤทธิ์ พรหมบันดาล
* กนกวรรณ งามทรัพย์มณี รับบท เทพีหยั่งรู้
* ธัญธารีย์ โรจนเรืองไชย รับบท เทพีกรุณา
* รุ้งลดา เบญจมาธิกุล รับบท องค์หญิงรัตนาวดี
* พัชรมัย สุขประเสริฐ รับบท แม่เฒ่าแห่งนครกลางหาว
* คูณฉกาจ วรสิทธิ์
* ศุภชัย เธียรอนันต์
* ปิยะดา เพ็ญจินดา
* ธนา สินประสาธน์
* อมต อินทนนท์
* สุระ มูรธานนท์
* โอฬาร ชูชาญ
* สมชาย ปาตัน
* ธรรมศักดิ์ เพิ่มสุริยา
* น้ำเงิน บุญหนัก
* นรา นพนิรันดร์
* ไกรสีห์ แก้ววิมล
* พนม พลราชม
* ปรีชา เกตุคำ
* สรนันทน์ ร. เอกวัฒน์
* ป๊อก เขี้ยวเพชร
* ไพลิน นิลตระการ
แก้วหน้าม้า (2544)

โปสเตอร์ละคร

ละครไทยจักรๆ วงศ์ๆ

### Based on

วรรณคดีเรื่อง "แก้วหน้าม้า" บทประพันธ์ของ พระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์

### Production company

บริษัท สามเศียร จำกัด
บริษัท ดีด้า วีดีโอ โปรดักชั่น จำกัด

### Language

ไทย

**แก้วหน้าม้า** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2544 โดยดัดแปลงเนื้อหาจากบทพระนิพนธ์ของ**พระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์** ละครเรื่องนี้ออกอากาศต่อจากเรื่อง พระสุธน - มโนห์รา และเมื่อละครเรื่องนี้จบลง เรื่องที่ออกอากาศต่อคือละครเรื่อง สี่ยอดกุมาร กำกับการแสดงโดย เสกศักดิ์ วรสิทธิ์ และ **ประทุม สินธุอุตส่าห์** นำแสดงโดย ไชยา มิตรชัย, สิริมา อภิรัตนพันธุ์, อัสรีนา ถมยาปริวัฒน์, ดวงเดือน จิไธสงค์, เยาวเรศ นิสากร, สมชาย ปาตัน, หยาดทิพย์ ราชปาล

## เนื้อเรื่อง

เรื่องราวของนาง**แก้วมณี** อดีตนางฟ้าบนสวรรค์ที่ถูกสาปให้มาเกิดเป็นหญิงสาวชาวบ้านที่มีใบหน้าเป็นม้า วันหนึ่ง**พระปิ่นทอง**พระโอรสของท้าวภูวดลแห่งเมืองมิถิลาได้ออกมาเล่นว่าวด้านนอกพระราชวัง ว่าวพระปิ่นทองเกิดสายป่านขาดลอยไปตกที่ทุ่งนา นางแก้วมณีเห็นจึง เก็บกลับไปไว้ที่บ้าน เมื่อพระปิ่นทองมาขอว่าวคืนนางแก้วได้ขอให้พระปิ่นทองรับตนเองไปเป็นพระมเหสี ด้วยความอยากได้ว่าวคืนพระปิ่นทองจึงตกปากรับคำไปส่งเดช จนในที่สุดนางแก้วมณีก็ได้เข้าไปอยู่ในวังแต่ก็ต้องถูกกลั่นแกล้งต่าง ๆ นานา โดยท้าวภูวดลให้นางแก้วมณีไปตัดเขาพระสุเมรุ ระหว่างทางก็ได้พระฤๅษีช่วยและพระฤๅษีนี้เองเป็นผู้ที่ถอดหน้าม้าและมอบเรือเหาะกับมีดโต้วิเศษไว้ให้ เมื่อได้เขาพระสุเมรุกลับมาท้าวภูวดลสั่งให้พระปิ่นทองเดินทางไปยังเมืองโรมวิถีเพื่ออภิเษกกับเจ้าหญิงทัศมาลี และพระปิ่นทองยังยื่นคำขาดว่าหากกลับมา นางแก้วมณียังไม่มีลูกกับพระองค์ก็จะให้นำตัวไปประหารเสีย

## นักแสดง

**นักแสดงหลัก**

* ไชยา มิตรชัย รับบท พระปิ่นทอง
* สิริมา อภิรัตนพันธุ์ รับบท นางแก้วมณี/ มณีรัตนา
* สพล ชนวีร์ รับบท วัชรามานพ

**เมืองมิถิลานคร**

* พร้อมพงษ์ นพฤทธิ์ รับบท กษัตริย์ท้าวภูวดล
* ดวงเดือน จิไธสงค์ รับบท พระมเหสีนันทา

**เมืองพรหมทัต (โกสุมพิสัย)**

* คมสัน สุริยา รับบท กษัตริย์ท้าวพรมทัต
* ปิยะดา เพ็ญจินดา รับบท พระมเหสีวรรณิภา
* ขลา ปานแก้ว รับบท นางทัศมาลี

**นักแสดงสมทบ**

* จารุศิริ ภูวนัย รับบท สร้อยสุวรรณ
* หยาดทิพย์ ราชปาล รับบท จันทร์สุดา
* อัสรีนา ถมยาปริวัฒน์ รับบท ชิดเชย
* สมชาย ปาตัน รับบท ตาโม่ง
* เยาวเรศ นิสากร รับบท ยายเวียน
* เกศริน พูลลาก รับบท คุณท้าวเรืองไร
* น้ำเงิน บุญหนัก รับบท คุณท้าวกาบแก้ว
* ไกรสีห์ แก้ววิมล รับบท อำมาตย์พัตรา
* บริพันธ์ ชัยภูมิ รับบท หมื่นโอชา
เจ้าหญิงนกกระจาบ

ละครไทยจักรๆ วงศ์ๆ

**เจ้าหญิงนกกระจาบ** เป็นละครโทรทัศน์จักรๆวงศ์ๆ ของไทย โดยดัดแปลงจาก**ตำนานนางนกกระจาบ** ถูกสร้างขึ้นในปี พ.ศ. 2525 โดยบริษัท "ดาราวีดีโอ" จำกัด ร่วมกับ **สามเศียร** นำแสดงโดย คมสัน สุริยา, ทัศนีย์ สีดาสมุทร์, อิทธิฤทธิ์ สิงหรัตน์, จิตตรา ยิ่งเจริญ, ปินนเรศ ศรีนาคาร

## นักแสดง

* คมสัน สุริยา
* ทัศนีย์ สีดาสมุทร์
* อิทธิฤทธิ์ สิงหรัตน์
* จิตตรา ยิ่งเจริญ
* ปินนเรศ ศรีนาคาร
ฤทธิ์ ลือชา

อุทัยเทวี (2560)

นางสิบสอง (2562)

ลูกผู้ชายชื่อไกรทอง (2565) ฯลฯ

**ฤทธิ์ ลือชา** เป็นชื่อการแสดงของ **ชรินทร์ คุ้มแพรวพรรณ** นักแสดงดาวร้ายอาวุโสและนักการเมืองชาวไทย อดีตสมาชิกพรรคเพื่อไทย และพรรคไทยรักษาชาติ

## ประวัติ

ฤทธิ์ ลือชา เป็นชาวไทยมุสลิมเชื้อสายปาทาน เกิดเมื่อวันที่ 6 สิงหาคม พ.ศ. 2487 ที่อำเภอบ้านหมี่ จังหวัดลพบุรี เมื่ออายุ 16 ได้เข้าเรียนที่โรงเรียนอินทรศึกษา เมื่อจบการศึกษาแล้ว จะสอบเอ็นทรานซ์ ในตอนอายุ 18 แต่ทว่าสอบไม่ติด จึงย้ายไปอยู่ที่จังหวัดสระบุรี ซึ่งเป็นชุมชนแขกปาทานที่มีชื่อเสียง เพื่อช่วยดูแลกิจการครอบครัวของน้องสาว ซึ่งเป็นฟาร์มปศุสัตว์เลี้ยงวัว ฤทธิ์มีหน้าที่ช่วยรีดนมวัวส่งขายตอนเช้า

เข้าสู่วงการการแสดงด้วยการได้รับการติดต่อจากกองถ่ายภาพยนตร์ให้ช่วยจัดหาสถานที่และอุปกรณ์ในการถ่ายทำที่จังหวัดสระบุรีเนื่องจากเป็นผู้กว้างขวางในพื้นที่ จึงถูกชักชวนให้เข้าวงการจาก **พร ไพโรจน์** แสดงครั้งแรกในภาพยนตร์เรื่อง ***ข้ามาคนเดียว*** ในปี พ.ศ. 2521 โดยได้สมญานามว่าเป็น**โอมาร์ ชารีฟ​เมืองไทย** มีรูปร่างสูงใหญ่และมีหนวดเครา ฤทธิ์เคยได้รับรางวัลเมขลามากถึง 8 รางวัลด้วยกัน จากละครโทรทัศน์เรื่องต่าง ๆ ภาพยนตร์ที่สร้างชื่อเสียงก็เช่นภาพยนตร์เบาสมองเรื่องกองพันทหารเกณฑ์(2527), ทหารเกณฑ์เจอผี(2527), และกองพันทหารใหม่(2528) ในบทบาทจ่าหัวชะโดครูฝึกทหารจอมอึด โดยในเรื่องหลังเขาได้ลงทุนโกนหนวดโชว์ใบหน้าที่เกลี้ยงเกลาหล่อเหลาเกินคาดและได้รับความนิยมเพิ่มขึ้นในหมู่ผู้ชมไม่น้อย ส่วนแก้วขนเหล็ก(2526) และจอมเมฆินทร์(2528) ฤทธิ์รับบทผีดูดเลือดพันปี และรับบทมือปืนนักฆ่าจอมโหดในเรื่องมือปืนผีสิง(2529) และดวลปืน(2529) ตามลำดับ ซึ่งบทบาทที่ได้รับก็มีความหลากหลายและมีรายชื่อนำแสดงในแทบทุกเรื่องในยุคหนึ่ง

เขาจบการศึกษาระดับปริญญาตรีจากคณะมนุษยศาสตร์ มหาวิทยาลัยรามคำแหง, ปริญญาโท รัฐศาสตรมหาบัณฑิต และปริญญาเอก รัฐศาสตรดุษฎีบัณฑิตจากมหาวิทยาลัยเดียวกัน ด้านชีวิตครอบครัว สมรสตั้งแต่ก่อนเข้าวงการบันเทิง มีบุตรด้วยกันทั้งสิ้น 5 คน เป็นลูกชาย 1 คน ลูกสาว 4 คน โดยมีบุตรสาวคนหนึ่ง คือ ประดับดาว คุ้มแพรวพรรณ (ไจแอนท์) ซึ่งเคยติด 1 ใน 10 ผู้เข้าประกวดร้องเพลงจากรายการ The Singer ทางช่อง 3 เมื่อปี พ.ศ. 2550 ปัจจุบันนอกจากการเป็นนักแสดงแล้ว ยังมีกิจการร้านอาหาร ชื่อร้านบุญบันดาล ที่จังหวัดสระบุรีอีกด้วย

ผลงานในระยะหลังได้แก่ *กษัตริยา* ทางช่อง 5 และเริ่มเปลี่ยนบทบาทไปรับบทที่อาวุโสและสุขุมขึ้น เช่น บทพ่อ ในซิทคอมชุด *รักแปดพันเก้า* ทางช่อง 9 เป็นต้น เคยมีโปรโมเตอร์บางคนเชิญไปร้องเพลงชาติไทยให้นักมวยสากลเวลามีการป้องกันแชมป์ ในทางสังคมฤทธิ์ให้สัมภาษณ์ว่านอกเหนือจากรีดนมทุกประเภทแล้ว เขายังสนใจการเล่นไก่ชน ถึงขนาดได้ดำรงตำแหน่งเป็นนายกสมาพันธ์ไก่ชนไทย ส่งเสริมการเลี้ยงไก่ชน

## ด้านการเมือง

ในทางการเมืองเคยลงสมัครรับเลือกตั้งเป็นสมาชิกวุฒิสมาชิก (ส.ว.) ของกรุงเทพมหานครด้วย เมื่อเดือนเมษายน ปี พ.ศ. 2549 แต่ไม่ได้รับการเลือกตั้ง และเป็นผู้ที่สนิทสนมกับ ร.ต.อ.เฉลิม อยู่บำรุง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ในปี พ.ศ. 2562 เขาสมัครเข้าเป็นสมาชิกพรรคไทยรักษาชาติก่อนที่พรรคถูกยุบ
รัฐศิลป์ นลินธนาพัฒน์

ภาพของเขาในบท "บุรพัฒน์" จากเรื่อง "พระสุธน - มโนราห์"

**รัฐศิลป์ นลินธนาพัฒน์** (ชื่อเล่น : รัฐ) เป็นนักแสดงชายชาวไทย ปัจจุบันเป็นนักแสดงชาวไทยในสังกัดช่อง 7 เอชดี มีชื่อเสียงจากละครพื้นบ้านเรื่อง *สี่ยอดกุมาร*, *สังข์ทอง*, *พระสุธน - มโนห์รา*

## ผลงาน

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่องจ๊ะทิงจา

* ละครพื้นบ้านทั้งหมดด้านล่างนี้ออกอากาศทางช่อง 7 เอชดี

 2563 | *พระสุธน - มโนห์รา* | บุรพัฏ
ภูษณิศา โชติกิตติมาศ

ภาพของเธอในบท "พระมเหสีจุฑามณี" จากเรื่อง "พระสุธน - มโนห์รา"

**ภูษณิศา โชติกิตติมาศ** (ชื่อเล่น : ฟ้าใส) เป็นนักแสดงหญิงชาวไทย ปัจจุบันเป็นนักแสดงชาวไทยในสังกัดช่อง 7 เอชดี มีชื่อเสียงจากละครพื้นบ้านจากละคร เรื่อง *สี่ยอดกุมาร* ในบทบาท "พระมเหสีอัคนี"

## ผลงาน

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่องจ๊ะทิงจา

* ละครพื้นบ้านทั้งหมดด้านล่างนี้ออกอากาศทางช่อง 7 เอชดี

 2563 | *พระสุธน - มโนห์รา* | พระมเหสีจุฑามณี
สี่ยอดกุมาร (2544)

ปกชื่อเรื่อง

แฟนตาซี

**สี่ยอดกุมาร** เป็นละครโทรทัศน์จักรๆ วงศ์ๆ ไทยที่ออกอากาศในปี พ.ศ. 2544 โดยดัดแปลงเนื้อหาจากเทพนิยายวัดเกาะ โดย **บุราณ** ออกอากาศตั้งแต่วันที่ 22 กรกฎาคม พ.ศ. 2544 - 10 กุมภาพันธ์ พ.ศ. 2545 ละครเรื่องนี้ออกอากาศต่อจากเรื่อง แก้วหน้าม้า และเมื่อละครเรื่องนี้จบลง เรื่องที่ออกอากาศต่อคือละครเรื่อง อุทัยเทวี กำกับการแสดงโดย ภิพัชพนธ์ อภิวรสิทธิ์ นำแสดงโดย มาฬิศร์ เชยโสภณ, รินลดา อุ่นมั่น, หนุ่ม มาวิน, ธมลพรรณ์ ภานุชิตพุทธิวงศ์, ทิชานนท์ นิลตระการ, อัสรีนา ถมยาปริวัฒน์, สพล ชนวีร์, ดวงเดือน กลิ่นหอม

## เรื่องย่อ

เรื่องราวของเหนือหัวจุลนี เจ้าเมืองเมืองหนึ่งฝันแปลกประหลาด ถึงดินแดนอาถรรพ์จึงอยากจะพิสูจน์ว่าดินแดนอาถรรพ์มีจริงหรือไม่ เลยออกป่าเพื่อค้นหาป่าอาถรรพ์จนพบ แล้วได้ช่วยเหลือ เจ้าหญิงปทุมมา ที่ถูกซ่อนตัวในกลองใบใหญ่เพื่อหลบสายตาของนกยักษ์ที่มาฆ่าชาวเมืองไปจนหมด จุลนีพาปทุมมากลับมาแต่งงานที่เมืองของตนเอง แต่ปทุมมากลับไม่มีความสุข เพราะในเมืองมี องค์หญิงอัคนี ลูกของ องค์ชายวิชิตชัย น้องชายของเสด็จแม่ของจุลนีคอยกีดกันความรักของปทุมมาและจุลนี จนปทุมมาตั้งครรภ์และคลอดลูก แต่อัคนีแกล้งเอาปลิงมาใส่ร้ายปทุมมาว่าคลอดลูกออกมาเป็นปลิงจนถูกจุลนีไล่ออกจากเมือง ส่วนทารกน้อยถูกลอยแพ จนตายายเห็นแล้วเก็บมาเลี้ยงจนโต จากนั่นเด็กถูกฆ่าตายโดยแผนชั่วของวิชิตชัย เด็ก ๆ ทั่ง 4 เกิดมาเป็นต้นจำปา 4 ต้นก็ไม่วายจะถูกกำจัดอีก เลยหนีไปในป่าขอความช่วยเหลือจากท่านตาฤาษีจนได้ชุบชีวิตขึ้นมาอีกครั้ง จากนั่นเด็ก ๆ ทั้ง 4 ก็ออกตามหาอาวุธประจำตัวของตนเองก่อนจะไปแก้แค้นวิชิตชัย ด้วยความเป็นเด็กไม่สามารถจะตามความเจ้าเล่ห์ของผู้ใหญ่ได้ เด็ก ๆ ทั้ง 4 เลยเดินทางไปยังถ้ำวิเศษเพื่อชุบตัวให้โตเป็นหนุ่มเป็นสาว...

## นักแสดง

**ตัวละครหลัก**

* มาฬิศร์ เชยโสภณ รับบท ปัฐพี (ดิน)
* รินลดา อุ่นมั่น รับบท น้ำค้าง
* หนุ่ม มาวิน รับบท คงคา (น้ำ)
* ธมลพรรณ์ ภานุชิตพุทธิวงศ์ รับบท เกร็ดแก้ว
* ทิชานนท์ นิลตระการ รับบท วายุ (ลม)
* อัสรีนา ถมยาปริวัฒน์ รับบท น้ำค้าง
* สพล ชนวีร์ รับบท แสงสุรีย์ (ไฟ)
* ดวงเดือน กลิ่นหอม รับบท สกุณา

**เมืองนนทจักร**

* ฉัตรมงคล บำเพ็ญ รับบท กษัตริย์จุลนี
* ชนากาญจน์ ผิวงาม รับบท พระมเหสีปทุมมา
* ปณิษฐา ตัณฑนาวิวัฒน์ รับบท พระมเหสีอัคนี
* กิตติ ดัสกร รับบท พระเจ้าอาวิชิตไชย
* เบญจมาภรณ์ กลายเจริญ รับบท พระมารดารัศมีจันทรา
* ธรรมศักดิ์ สุริยน รับบท ตาเฉิ่ม
* น้ำเงิน บุญหนัก รับบท ยายฉิม
* ลัดดาวรรณ เรืองสำราญ รับบท หมอหลวง
* ชุมพร เทพพิทักษ์ รับบท พรานป่า
* ถนอม นวลอนันต์ รับบท โหราจารย์
* สุรพล ไพรวัลย์ รับบท ขุนพลอัครเดช
* สมาน หินลาด รับบท ขุนใหญ่
* ปทุมวดี โสภาพรรณ รับบท คุณท้าวส้มลิ้ม

**นครจักรขิน (ป่าอาถรรพ์)**

* สุระ บูรเมธานนท์ รับบท กษัตริย์ท้าวจักรขิน
* ทัศนีย์ สีดาสมุทร์ รับบท พระมเหสีมณีฉาย

**นักแสดงรับเชิญ**

* พร้อมพงษ์ นพฤทธิ์ รับบท ท้าวสักกะเทวราช (พระอินทร์)
* อรสา อิศรางกูร ณ อยุธยา รับบท แม่ครูปรานี
* อาภาวดี เสริมศิริ รับบท คุณท้าวพยอม
* ศิรดา ศิริวัฒน์ รับบท ยายฉิม
* เมตตา รุ่งรัตน์ รับบท แม่จำปา
* วรวรรธน์ ภูวนัย รับบท หมื่นมรดก
รักแท้แพ้กลโกง

## ขุนแผนแสนสะท้าน

ตอนที่ 3: รักแท้แพ้กลโกง

ภาพปกคลิปละครตอนที่ 16 (เบรก 2): บุคคลในภาพคือตัวละคร "เซี่ยงกี่" ผู้เสียพนันเพราะผู้หญิงจนหมดตัว

### Writer

บุราณ (บทประพันธ์)
ฐิตาพรรณ (บทโทรทัศน์)

### Director

พรชัย ไพรบึง

**ขุนแผนแสนสะท้าน: รักแท้แพ้กลโกง** เป็นตอนย่อยตอนที่ 3 ในละครชุด ขุนแผนแสนสะท้าน มีความยาว 7 ตอน

## เนื้อเรื่อง

**ขุนแผน**ได้รับทราบว่า **นายบ่อนเจี่ยฮุ้น**มีกติกาแปลกๆ ว่า ถ้าหากมีนักพนันผู้ใดชนะพนันเกิน 100 ชั่ง เขาจะยกลูกสาวคือ**นางกิมเฮียง**ให้ ทำให้**เซี่ยงกี่**นักพนันหนุ่ม เข้าเล่นพนันที่บ่อนนี้จนเกือบหมดตัว จึงได้รับรู้ว่า นายบ่อนเจี่ยฮุ้นวางกลโกงในบ่อนพนัน ทำให้ทุกคนที่เข้ามาเล่นในบ่อนมักเสียพนันเสมอ ขุนแผนจึงต้องเข้าไปสืบความด้วยตัวเอง

## นักแสดงนำ

**นักแสดงหลัก**

* ณ พบ ประสบลาภ รับบท ขุนแผน
* กัญจน์อมล เคล้าจิตพูลสุข รับบท นางโหงพราย
* เด็กชายอภิรักษ์ ตั้งสถาพรพันธ์ รับบท กุมารทอง
* ศิฐฑา ตาบโกไสย รับบท พันจา
* หาญณรงค์ กัสสุมาโส รับบท หัวหมู่เข้ม
* โอฬาร ชูชาญ รับบท พลตระเวนขำ

**นักแสดงรับเชิญ**

* กรศรัณย์ ไตรศรีศิลป์ รับบท เซี่ยงกี่
* ดาริน ดารากานต์ รับบท นางกิมเฮียง
* ศมลภัท นาคอุไร รับบท นางกิมไส
* มู๋บิน ลูกหยี รับบท โอตี่

## ดูเพิ่ม

* ขุนแผนแสนสะท้าน ตอนที่แล้ว: ผีเข้าสายหยุด
* ขุนแผนแสนสะท้าน ตอนต่อไป: บ้านร้าง
ธีระธันญ์ ขจรชัยเดชาวัฒน์

**ธีระธันญ์ ขจรชัยเดชาวัฒน์** เป็นนักแสดงชายชาวไทย รับบทเป็นราชโอรส หรือพระเอกในวัยเด็กเสมอ ในปัจจุบันผลงานล่าสุดคือบท **พระปิ่นแก้ว** จากเรื่อง แก้วหน้าม้า

## ผลงาน

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่องจ๊ะทิงจา

* ละครพื้นบ้านทั้งหมดด้านล่างนี้ออกอากาศทางช่อง 7 เอชดี

 2558 | *แก้วหน้าม้า* | พระปิ่นแก้ว